Goa (Konkani: गोंय, [ˈɡoʊ.ə], luister (hulp·inligting)) is die kleinste deelstaat in Indië. Goa het 'n bevolking van sowat 1,5 miljoen (2011), en het 'n oppervlakte van 44 212 km². Die hoofstad is Panaji (voorheen Panjim) en die grootste stad is Vasco da Gama (met 'n bevolking van sowat 100 000). Goa is geleë aan die suidwestelike kus van Indië in die streek bekend as die Konkan, en geografies geskei van die Deccan-hoogland deur die Wes-Ghats. Dit word omring deur die Indiese deelstate Maharashtra in die noorde en Karnataka in die ooste en suide, met die Arabiese See wat sy westelike kus vorm. Dit is Indië se kleinste deelstaat per gebied en die vierde kleinste volgens bevolking. Goa het die hoogste BBP per capita onder alle Indiese state, twee en 'n half keer dié van die land. Dit is deur die Elfde Finansieringskommissie as die beste geplaasde staat gereken vir sy infrastruktuur, en word deur die Nasionale Bevolkingskommissie op die top-ranglys vir die beste lewenskwaliteit in Indië geplaas.


Die Van Agt II-kabinet, die Nederlandse kabinet wat regeer het van 1981 tot 1982, het uit lede van die CDA, die PvdA en D66 bestaan. Die Eerste Minister en minister van Algemene Sake was Dries van Agt van die CDA-party gewees. Die vise-premiers was Joop den Uyl (ook minister van Sosiale Sake en Arbeid) van die PvdA-party en Jan Terlouw (ook minister van Ekonomiese Sake) van die D66-party gewees. Lys van kabinette van Nederland (nl) www.rijksoverheid.nl Hierdie artikel is ’n saadjie. Voel vry om Wikipedia te help deur dit uit te brei.


Die Rutte I-kabinet was 'n Nederlandse kabinet wat op 14 Oktober 2010 aangetree het, met as Eerste Minister Mark Rutte (VVD). Die kabinet het bestaan tot 5 November 2012. Die Rutte I-kabinet wil die immigrasie beperk, die veiligheid verbeter en baie besuinig. Van 2010 tot 2014 wil die kabinet agtien miljard Euro van die begroting verminder. Die Rutte I-kabinet vorm 'n minderheidskabinet van die regs-liberale Volksparty vir Vryheid en Demokrasie (VVD) met die christen-demokratiese Christen-Demokratiese Appèl (CDA). Deur die populistiese Party vir die Vryheid (PVV) van Geert Wilders word die kabinet in die parlement amptelik gesteun, maar die PVV dra geen verantwoordelikheid vir sy besluite nie. Die Staatkundig Gereformeerde Party (SGP) steun die kabinet on-amptelik ook. Die VVD en CDA beskik oor 52 setels in die Tweede Kamer, met die PVV oor 76 setels en met die SGP oor 78 setels. In die Eerste Kamer beskik die kabinet oor 37 setels (dit is inklusief die PVV) en met die SGP oor 38 setels. Hiermee het die kabinet in beide Kamers 'n – baie klein – meerderheid.


Die mierleeu of gewone mierleeu (Myrmeleon formicarius) is 'n insek uit die familie Myrmeleontidae. Die insek is bekend vir die tregtervormige gaatjies, tot 50 mm in deursnee en diepte, wat hulle in hul larwe-stadium grawe om miere mee te vang. Larwe van 'n mierleeu. Gaatjie deur larwe gegrawe. 'n Volwasse mierleeu. Metamorfose van die mierleeu. Klein vyf diere (af) Mieliestronk: In die kuil van die mierleeu. (af) Skuil so mierleeu op YouTube (nl) Inligting en enkele foto's van die mierleeu. Hierdie artikel is ’n saadjie. Voel vry om Wikipedia te help deur dit uit te brei.


Tim O'Reilly (Iers-Gaelies: Tadhg Ó Raghallaigh, 1954) is gebore in Cork, Ierland. Hy is die stigter van O'Reilly Media (voorheen O'Reilly & Associates) en ondersteuner van die vrye sagteware en oopbronbewegings. O'Reilly was aanvanklik geïnteresseer in literatuur maar het na hy sy BA graad cum laude aan die Harvard Kollege in 1975 in die Klassieke behaal het, het hy betrokke geraak by die uitgee van rekenaarhandboeke. Hy beskryf sy maatskappy nie as 'n boek- of aanlynuitgewery of as 'n konferensie-organiseerder nie (alhoewel sy maatskappy al drie doen), maar as 'n tegnologie-oordragmaatskappy wat, "die wêreld verander deur die kennis van innoveerders te versprei." O'Reilly is op die Raad van CollabNet, en was of die raad van Macromedia tot hul 2005 samesmelting met Adobe. In Maart 2007, het hy MySQL AB se Raad van Direkteure aangesluit. In 2001 was O'Reilly betrokke by 'n dispuut met Amazon.com, en het 'n leidende rol gespeel in regsaksie teen Amazon se eenklik-patent, en spesifiek Amazon se gebruik van daardie patent teen sy mededinger barnesandnoble.com.


Die Chris Hani-distriksmunisipaliteit is een van die 6 distriksmunisipaliteite in die Oos-Kaap. Die setel van die munisipaliteit is in Komani (voorheen Queenstown genoem). Die meeste inwoners in die munisipale gebied is Xhosasprekend. Die munisipaliteit se kode is DC13. Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 423 583 [52.28% van die totale bevolking] Totale stemme: 283 749 [35.02% van die totale bevolking] Stempersentasie: 66.99% van die persentasie van die stemgeregtigdes Chris Hani-dm webblad Munisipale Afbakeningsraad StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Є (kleinletter: є) is ’n letter van die Cyrilliese alfabet wat net in Oekraïens gebruik word. Dit staan vir ’n "e" met ’n j-klank vooraan; dit stem dus ooreen met die Russiese "е" en Serwiese "je". Die letter is ook in Ou Kerkslawies gebruik.


Die Gemenebes van Onafhanklike State (GOS) (Russies: Содружество Независимых Государств; Sodroezjestwo Nezawisimich Gosoedarstf) is ’n streeksorganisasie wat uit voormalige republieke van die Sowjetunie bestaan. Die organisasie is op 8 Desember 1991 deur Rusland, Belarus en Oekraïne gestig toe die leiers van die drie lande ’n ooreenkoms onderteken het oor die ontbinding van die Sowjetunie en die stigting van ’n organisasie wat as opvolger van die USSR kan dien. Op 21 Desember het nog agt voormalige Sowjet-republieke aangesluit: Armenië, Azerbeidjan, Kasakstan, Kirgisië, Moldowa, Turkmenistan, Tadjikistan en Oesbekistan en die ledetal dus op elf te staan gebring. Georgië het twee jaar later aangesluit, in Desember 1993, om die ledetal op twaalf te staan te bring. Die drie Baltiese state – Estland, Letland en Litaue – het besluit om nie aan te sluit nie en groter affiliasie met die Europese Unie na te streef. Die Stigtingsooreenkoms het die hoof- konstitusienele dokument van die GOS gebly tot in Januarie 1993, toe die GOS-handves aanvaar is. Daarin is bepaal dat lidlande die handves moet bekragtig (sek. 2, art. 7).


Die ekostelsel is die basiese, funksionele eenheid in die ekologie en bestaan uit abiotiese (nie-lewende) komponente en biotiese (lewende) komponente wat mekaar gedurig beïnvloed. Tussen die biotiese en die abiotiese komponente bestaan daar in die ongerepte natuur 'n heel noodsaaklike en delikate ewewig. Hierdie ewewig is van die allergrootste belang, omdat die biotiese en die abiotiese komponente onderling van mekaar afhanklik is en mekaar dus beïnvloed. 'n Versteuring van die een komponent sal dus noodwendig 'n invloed op die ander hê, en ook die ewewig versteur. 'n Deeglike studie van die ekostelsel behels dus 'n studie van sowel die biotiese as die abiotiese komponente. Oral – rondom die werkplek of in tuine en parke – bestaan daar sulke ekostelsels, byvoorbeeld 'n visdam, die gebied rondom 'n waterkraan, die heining rondom 'n gebou, die rotstuin, die park, en so voorts. In elke ekostelsel is daar vier noodsaaklike basiese komponente, naamlik die produseerders (outotrofe organismes – hoofsaaklik groen plante), die verbruikers (heterotrofe organismes), die ontbinders (soms ook mikroverbruikers genoem) en die abiotiese komponente (of fisiese omgewing).


Die Huis van Grimaldi is betrokke by die geskiedenis van die Prinsdom van Monaco en die Republiek van Genua. Die Grimaldi-familie stam af van Grimaldo Canella, ’n Genuese staatsman in die tyd van die eerste Kruistogte. Hy was die seun van Otto Canella, ’n Konsul van Genua in 1133, en hy het op sy beurt in 1160, 1170 en weer in 1184 konsul geword. Sy talle kleinseuns en hul kinders het see-ekspedisies gelei oral om die Mediterreense See, die Swartsee en die Noordsee, en hulle het gou een van die magtigste families in Genua geword. Die Grimaldi's was bang dat ’n mededingende familie Genua sou oorneem en was in verskeie gevegte betrokke om die mag te behou. Van 1299 af het hulle verskeie bondgenootskappe aangegaan. Die kasteel van Monaco was ideaal geleë om politieke en militêre aanvalle teen Genua te loods. In 1395 het die Grimaldi's die onrus in Genua gebruik om Monaco oor te neem, wat hulle toe as ’n kondominium, of gemeeskaplike soewereiniteit, regeer het. Dit is die oorsprong van die huidige prinsdom.


Hierdie artikel handel oor die etniese groep. Vir die taal, sien Frans. Die Franse (enkelvoud: Fransman, Frans: Français) is 'n nasie en etniese groep inheems aan Frankryk. Hulle deel 'n gemeenskaplike Franse geskiedenis, kultuur, afkoms en praat Frans of 'n ander Romaanse taal as moedertaal. Franse vorm die titulêre nasie van Frankryk, waar hulle 90% van die bevolking uitmaak, terwyl volgens die wetlike sin die hele bevolking van Frankryk Franse is. Wêreldwyd leef sowat 113 miljoen Franse, waarvan omtrent 67 miljoen in Frankryk, 8,5 miljoen in die Verenigde State, 6,8 miljoen in Argentinië en 5 miljoen in Kanada. Behalwe vir Franse leef nog etniese minderhede soos Baske (239 000) en Bretonners (6–7 miljoen) in Frankryk. In onlangse tye het nog etniese groepe soos Arabiere (5,9 miljoen), Berbers (1,5 miljoen), Italianers (1,5 miljoen), Portugese (1,2 miljoen), Duitsers (1,1 miljoen), Nederlanders (~1 miljoen) en Pole (~1 miljoen) in Frankryk gevestig. Daar is sowat 380 000 Blanke Suid-Afrikaners van Franse afkoms aan die Kaap.


Michel Eyquem de Montaigne Franse essayis Leuse "Wat weet ek?" Tydperk Renaissance-filosofie Skool Renaissance-humanisme Beduidende werke Essais (1580) Michel Eyquem de Montaigne (/miʃɛl ekɛm də mɔ̃tɛɲ/, * 28 Februarie 1533, † 13 September 1592 in die kasteel Montaigne, Périgord, Frankryk) was een van die invloedrykste skrywers van die Franse Renaissance wat tussen 1581 en 1585 die amp van burgemeester van Bordeaux beklee het. Hy word as die vader van moderne skeptisisme beskou, maar het ook 'n beslissende rol in die popularisering van die essay as literêre genre gespeel. Montaigne het onder meer bekendheid verwerf met die bekwaamheid waarmee hy ernstige intellektuele spekulasie met terloopse anekdotes en sy eie lewensloop versmelt het. Sy hoofwerk Essais bevat essayistiese werke waarvan sommige ook vandag nog as die indvloedrykste essays wat ooit geskryf is beskou word. Montaigne het regstreekse invloed op skrywers dwarsoor die wêreld uitgeoefen, onder wie René Descartes, Blaise Pascal, Jean-Jacques Rousseau, Ralph Waldo Emerson, Friedrich Nietzsche, Stefan Zweig, Eric Hoffer, Isaac Asimov en moontlik ook William Shakespeare.


Chloor (vanuit die Grieks Chloros, wat "bleekgroen" beteken), is die chemiese element in die periodieke tabel met die atoomgetal 17 en simbool Cl. Dit is 'n halogeen en word in groep 17 gevind. Chloorgas is 'n groenerige geel gas en is twee keer swaarder as lug, dit het 'n intense onwelriekende verstikkende reuk en is uiters giftig. Dit is 'n kragtige oksideer-, bleik- en ontsmettingsmiddel. In verbinding met tafelsout en baie ander stowwe, is dit oral in oorvloed in die natuur te vinde en is 'n lewensnoodsaaklike element. Die suiwer chemiese element het die fisiese vorm van 'n diatomiese groen gas. Die naam chloor is afgelei vanuit die Griekse woord chloros wat groen beteken en verwys juis na die gas se kleur. Die element is 'n lid van die soutvormende halogeenreeks en word verkry vanuit die chloriedsoute deur middel van oksidasie en meer algemeen met behulp van elektrolise. Chloor vorm geredelik verbindings met byna al die ander elemente. Teen 10 °C sal een liter water 3.10 liter chloor oplos maar teen 30 °C sal slegs 1.77 liter chloor in water oplos.


Tassimo is 'n handelsmerk van die internasionale voedselvervaardiger Mondelēz International (vroeër Kraft Foods) vir 'n stelsel van klein porsies koffie, espresso, kakao, tee en melk wat met spesiale koffiemasjiene berei word. Alle warm dranke word in klein plastiekkapsules, sogenaamde T-Discs, aangebied wat met aluminiumfolie verseël word om aroma en smaak te bewaar. Die inhoud is presies vir een koppie afgemeet. T-Discs met ultragefiltreerde vloeibare melk word ingespan om koffiespesialiteite soos cappuccino of latte macchiato te berei. Deur middel van 'n strepieskode op die aluminiumdeksel, wat deur Tassimo-koffiemasjiene gelees kan word, word die brouproses en benodigde hoeveelheid water vir elke warm drank presies aangepas. Die Tassimo-koffiemasjiene is deur Kraft Foods ontwikkel, maar aanvanklik deur Saeco International Group S.p.A. en Braun vervaardig en versprei. Die huidige reeks masjiene word sedert 2008 deur die Duitse Robert Bosch GmbH vervaardig nadat Braun die produksie van klein kombuistoestelle gestaak het. Die Tassimo-stelsel is in 2004 op die Franse mark ingevoer en word intussen ook in Andorra, Duitsland, Griekeland, Ierland, Kanada, Nederland, Noorweë, Oostenryk, Pole, Portugal, Rusland, Spanje, Swede, Switserland, Tsjeggië, die Verenigde Koninkryk en die Verenigde State bemark.


Kopal is 'n sambreelterm vir verskillende boomharse van uiteenlopende oorsprong wat veral as wierook en vir die vervaardiging van verwe en vernisse van hoë gehalte gebruik word. Die term kopal is aan die Meksikaans-Indiaanse taalgebruik ontleen waar na deursigtige harse as copalli verwys is. Kopal het in die antieke oudheid (en soms nog steeds in Engelssprekende gebiede) ook as anime bekend gestaan. Kopal is 'n half-fossiele, natuurlike hars wat in teenstelling met vars harse deur 'n duidelik hoër graad van hardheid en daarmee gepaardgaande ook 'n hoër smeltpunt gekenmerk word. In teenstelling met barnsteen, wat al miljoene jare gelede gevorm is, is kopal 'n verharde, subfossiele hars met ouderdomme tussen enkele dekades en enkele duisend jaar. Indien kopal aan asetoon of soortgelyke vloeistowwe blootgestel word, begin sy oppervlak klewerig en glibberig te word, terwyl hierdie chemiese substansies by barnsteen geen reaksie of effek het nie. Boonop is die smeltpunt van barnsteen (200 tot 380 °C) aansienlik hoër as dié van kopal (minder as 150 °C). Kopal word sowel uit loofbome asook uit respektiewelik naaldbome en konifere soos byvoorbeeld Nieu-Seelandse kauri-bome verkry.


Vigo is die 14de grootste stad in Spanje. Vigo is ook die hoofstad van Galisië. Hierdie Spanje-verwante artikel is 'n saadjie. U kan help deur dit uit te brei.


15 Junie is die 166ste dag van die jaar in die Gregoriaanse kalender (167ste in skrikkeljare).


Johannesburg (Xhosa: eGoli, Zoeloe: iGoli, letterlik: "Plek van Goud") is die vernaamste sake- en bevolkingsentrum van Suid-Afrika met 'n oppervlakte van 1 645 vierkante kilometer en 'n bevolking van 4 434 827 in die metropolitaanse gebied volgens die sensus van 2011. Die huidige Stad Johannesburg Metropolitaanse Munisipaliteit is 'n polisentriese metropool wat sowat vyfhonderd voorstede en dorpsgebiede insluit – naas die vroeëre stadsgebied ook voorheen onafhanklike munisipaliteite soos Midrand, Sandton en Randburg. Soweto is tans die grootste voorstad en ook die mees uitgestrekte historiese swart woonbuurt. Johannesburg is nie een van Suid-Afrika se drie hoofstede nie (net Pretoria, Kaapstad en Bloemfontein het besondere status as respektiewelik die regeringshoofstad, parlementsetel en geregtelike hoofstad), maar dit vervul nogtans 'n belangrike administratiewe en geregtelike funksie as die hoofstad van die Gautengprovinsie en setel van die Konstitusionele Hof van Suid-Afrika. Johannesburg is ook die sentrum van 'n verstedelikte gebied met meer as 8 miljoen inwoners wat van Pretoria in die noorde tot by Vereeniging in die suide strek.


Ilse Koch (22 September 1906 - 1 September 1967) was die vrou van Karl-Otto Koch, bevelvoerder van die Nazi-konsentrasiekampe Buchenwald (1937–1941) en Majdanek (1941–1943). In 1947 word sy een van die eerste prominente Nazi's wat deur die Amerikaanse weermag verhoor is. Nadat die verhoor wêreldwyd in die media aandag geniet het, het die oorlewendes van haar optrede daartoe gelei dat ander skrywers haar mishandeling van gevangenes as sadisties beskryf het, en die beeld van haar as 'die moordenaar van die konsentrasiekamp' was aktueel in die Duitse samelewing na die oorlog. Sy is daarvan beskuldig dat sy aandenkings uit die vel geneem het van vermoorde gevangenes met eiesoortige tatoeëring, hoewel dié bewerings tydens albei haar verhore van die hand gewys is. Sy is deur die gevangenes bekend as "The Witch of Buchenwald" (Die Hexe von Buchenwald) vanweë haar wreedheid en wispelturigheid teenoor gevangenes. In Engels word na haar verwys as: "The Beast of Buchenwald", "Queen of Buchenwald", "Red Witch of Buchenwald", "Butcher Widow", en meer gereeld, "The Bitch of Buchenwald".


Mulder is 'n van en kan na die volgende persone verwys: Chris Mulder (ook bekend as Chris Chameleon; * 1971), Suid-Afrikaanse musikant Connie Mulder (1925-1988), Suid-Afrikaanse politikus Corné Mulder (* 1961), Suid-Afrikaanse politikus Hendrik Adolph Mulder (1906-1949), Afrikaanse letterkundige Pieter Mulder (* 1951), Suid-Afrikaanse politikus Pieter Willem Adriaan Mulder (1943-2005), Suid-Afrikaanse religieuse leier Fox Mulder, FBI spesiale agent in The X-Files


Graham Beckel (gebore 22 Desember 1949) is 'n Amerikaanse akteur en regisseur. Hy is bekend vir sy rolle in die rolprente Leaving Las Vegas (1995), L.A. Confidential (1997), Pearl Harbor (2001), en Escape Plan (2013). 1973: Happy as the Grass Was Green 1973: The Paper Chase 1976: The Money 1992: Jennifer 8 1995: Leaving Las Vegas 1997: L.A. Confidential 2001: Pearl Harbor 2005: Man of God 2010: The Grind 2013: Escape Plan 1991: Separate But Equal 1993: Cafe Americain 2017: When the Street Lights Go On 1983: The Face of Rage 1985: The Execution of Raymond Graham 1990: Rising Son 1993: Murder of Innocence 1994: The Disappearance of Vonnie 1994: Jane's House 1998: Lost in the Bermuda Triangle 2001: Just Ask My Children 2002: The Pennsylvania Miners' Story 2005: Briar & Graves 2010: Oh Brother Graham Beckel in die Internet-rolprentdatabasis


Bakpoeier is 'n chemiese middel wat by deeg gevoeg word om dit te laat rys. Dit vervang gis as rysmiddel. As die bakpoeier met water in aanraking kom, skei dit koolsuurgas af, wat die deeg laat oprys. Anders as gis, verander bakpoeier nie die smaak van die gebak nie, afgesien van 'n hoeveelheid sout wat in die deeg agterbly. Bakpoeier bestaan algemeen uit 'n alkaliese komponent (tipies koeksoda, ook bekend as natriumbikarbonaat), een of meer suursoute (soos sitroensuur of wynsteensuur), en 'n stysel. Die reaksievergelyking is: NaHCO3 + H+ → Na+ + CO2 + H2O Hierdie artikel is ’n saadjie. Voel vry om Wikipedia te help deur dit uit te brei.


'n Luidspreker is 'n toestel wat klank voortbring. Luidsprekers word algemeen in radio's, TV-toestelle, musiekinstrumente en soortgelyke stelsels aangewend. 'n Luidspreker wat vir laer-frekwensie klanke ontwerp is (soos die dreuning van 'n ontploffing), word 'n baseenheid (subwoofer) genoem. Luidsprekers wat hoë-frekwensie klanke voorbring (soos 'n voëltjie se getjirp) word klanktuite (tweeters) genoem. Alexander Graham Bell, die vader van die telefoon, het die eerste luidspreker in 1876 uitgevind. Bell het 'n luidspreker benodig om sy telefoon se klank te versterk. In 1878 het Ernst Siemens van Duitsland 'n verbeterde tipe luidspreker uitgevind. Luidsprekers gebruik beide elektriese en meganiese beginsels om 'n elektriese sein in klank te omskep. Voordat 'n luidspreker klank kan produseer, moet die sein gewoonlik eers met 'n elektroniese versterker versterk word. Meeste luidsprekers bestaan uit 'n rigiede papierkeël, 'n spoel dun koperdraad, en 'n sirkelvormige magneet. Die keël, koperdraad en magneet word gewoonlik in 'n reghoekige houtkas gemonteer. Die koperdraad beweeg heen en weer as 'n elektriese stroom daardeur vloei (sien Faraday se wet).


Afrikaans is tipologies beskou 'n Indo-Europese, Wes-Germaanse, Nederfrankiese taal, wat aan die suidpunt van Afrika onder invloed van verskeie ander tale en taalgroepe ontstaan het. Afrikaans is op 8 Mei 1925 as 'n amptelike taal van Suid-Afrika erken en is tans die derde jongste Germaanse taal wat amptelike status geniet, naas Faroëes wat in 1948 grondwetlik erken is en Luxemburgs wat hierdie status in 1984 verkry het. Afrikaans is een van die elf amptelike tale van Suid-Afrika en daarnaas ook 'n belangrike taal van Namibië. Volgens die Suid-Afrikaanse sensusopname van 2011, beskou ongeveer 6,9 miljoen sprekers in Suid-Afrika (13,5% van die totale bevolking) dit as hulle moedertaal. Sowat een miljoen van dié sprekers is tweetalige moedertaalsprekers van Afrikaans en Engels. Buiten die oorspronklike taalgebied, is daar groot groepe Afrikaanssprekendes in lande soos Namibië (ongeveer 180 000; naastenby 9% van alle huishoudings), die Verenigde Koninkryk (ongeveer 100 000), Nieu-Seeland (21 000 in 2006), Botswana (20 000), die Verenigde State (23 010 volgens die 2009–2013 American Community Survey wat deur die Amerikaanse Sensusburo in Oktober 2015 gepubliseer is), Australië (43 741, volgens die sensus van 2016), en Kanada (8 770 volgens die sensus van 2011).


Pam Grier (gebore 26 Mei 1949) is 'n Amerikaanse aktrise en skryfster. Sy is bekend vir haar rolle in die rolprente Above the Law (1988), Escape from L.A. (1996), Jackie Brown (1997), en Ghosts of Mars (2001). 1971: The Big Doll House 1971: Women in Cages 1972: The Big Bird Cage 1972: Hit Man 1973: Black Mama White Mama 1973: Coffy 1973: Scream Blacula Scream 1974: The Arena 1974: Foxy Brown 1975: Bucktown 1975: Friday Foster 1975: Sheba, Baby 1976: Drum 1977: Greased Lightning 1977: La notte dell'alta marea 1983: Tough Enough 1985: Stand Alone 1986: On the Edge 1986: The Vindicator 1988: Above the Law 1996: Escape from L.A. 1996: Original Gangstas 1997: Jackie Brown 1997: Fakin' Da Funk 1997: Strip Search 1999: No Tomorrow 2000: Slow Burn 2001: Ghosts of Mars 2001: Bones 2001: 3 A.M. 2005: Bad Girls Behind Bars 2012: Mafia 2012: Woman Thou Art Loosed: On the 7th Day 2017: Bad Grandmas 2017: Rose 2018: Poms 2019: Foxy Old School Gangstas 1998: Linc's 2001: Women & the Badge 2004: The L Word 2011: The Kiya Amajioyi Show 1983: The Making of 'Something Wicked This Way Comes' 2002: Baadasssss Cinema 2008: Ladies of the House 2018: Bless This Mess 1994: Snoop Doggy Dogg: Doggy Dogg World 1995: Serial Killer 2002: Diggin' Up 'Bones' 2002: Jackie Brown: How It Went Down Pam Grier in die Internet-rolprentdatabasis Pam Grier op Twitter


Die Vise-Koninkryk Nieu-Spanje (Spaans: Virreinato de Nueva España) was 'n Spaanse kolonie in Noord-Amerika, wat in die tydperk tussen 1519 en 1821 bestaan en saam met die gebied in die suide van Kanada ook groot dele van die Verenigde State en hulle gebiede van Sentraal-Amerika sonder Panama ingesluit het. Christophorus Columbus maak namens die Koninkryk van Spanje aanspraak op al sy ontdekte gebiede en Nieu-Spanje het ná die Spaanse verowering van die Asteekse Ryk deur Hernán Cortés tussen 1519 en 1521 ontstaan. Die hoofstad Meksikostad is op 13 Augustus 1521 op die ruïnes van die voormalige Asteekse hoofstad Tenochtitlan gestig. Die Vise-Koninkryk het die huidige lande Meksiko, Belize, Costa Rica, El Salvador, Guatemala, Honduras, Nicaragua, Venezuela en die Karibiese eilande, in Asië die Filippyne, die Mariana-eilande, die Karoline-eilande, Palau, Guam en Noord-Borneo omvat. In die 17de en 18de eeu is dele van die westelike en suidwestelike Noord-Amerika bygevoeg, soos die huidige Amerikaanse deelstate Kalifornië, Arizona, Nieu-Meksiko, Texas, Nevada, Colorado, Utah en die suidweste van Wyoming.


Savile Row [ˌsævɪl ˈroʊ] is 'n straat in die Sentraal-Londense stadsdeel Mayfair, City of Westminster wat tradisioneel met maatklere vir mans verbind word. In sy lang en gevarieerde geskiedenis het die straat daarnaas ook die hoofkwartier van die Royal Geographic Society in 1 Savile Row gehuisves waar belangrike Britse verkenningstogte na Afrika en die Suidpool beplan is, en meer onlangs die Beatles se Apple Corps-kantoor in 3 Savile Row. Tydens 'n konsert op dié gebou se dak was die befaamde Britse popgroep vir die laaste keer in lewende lywe te sien. Die straat, wat oorspronklik as Savile Street bekendgestaan het, het tussen 1731 en 1735 as deel van die Burlington Estate-eiendomsprojek ontstaan. Sy ontwerp is beïnvloed deur die Anglo-Ierse Burlington-familie se interpretasie van Palladiaanse boukuns waarna as Burlingtoniaanse argitektuur verwys word. Die hoofargitek was Henry Flitcroft wat onder toesig van Daniel Garrett gewerk het, alhoewel enkele geboue (1 en 22-23 Savile Row) deur William Kent ontwerp is. Aanvanklik is hier veral militêre offisiers met hul vroue gehuisves, maar later het ook bekende persoonlikhede soos William Pitt die Jongere en die toneelskrywer en Laerhuis-afgevaardigde Richard Brinsley Sheridan in Savile Row ingetrek.


Korea (Koreaans: 한국 in Suid-Korea of 조선 in Noord-Korea) is 'n geografiese gebied, beskawing, en 'n voormalige staat wat geleë is op die Koreaanse Skiereiland in Oos-Asië. Korea is tans verdeel in Noord-Korea en Suid-Korea. Alhoewel die grense van die historiese Koreaanse dinastieë gewissel het, word die skiereiland vandag gedefinieer saamvallend met die politiese grens van die twee Koreas te same. Die skiereiland grens dus aan die Volksrepubliek China in die noordweste en Rusland in die noordooste, met Japan wat suidoos daarvan oorkant die Korea Seestraat geleë is. Die noordelike grens word deur die Yalu in die weste, die Changbai-gebergtes in die middel en die Tumen in die ooste gevorm. Die geskiedenis van Korea het begin met die legendariese stigting van Gojoseon in 2333 v.C. deur Dangun Feveron. Beperkte taalkundige getuienis dui op waarskynlike Altaïese oorsprong vir die mense van Korea wie se Mongoolse Steppe kultuur deur migrasie en handel deur die volke van Mantsjoerye en China beïnvloed is. Die aanneming van die Sjinese skryfstelsel ("hanja" in Koreaans) in die 2de eeu v.C., en Boeddhisme in die 4de eeu, het verreikende effekte op die Drie Koninkryke van Korea gehad.


Attalus III van Pergamum Attalus III (Grieks: τταλος Γ) of Philometor Euergetes (170 vC  - 133 vC) was die laaste Attalid koning van Pergamon en het vanaf 138 vC tot 133 vC regeer. Attalus III was die seun van koning Eumenes II en sy koningin Stratonice van Pergamon, en die neef van Attalus II, wat hy opgevolg het. "Philometor Euergetes" beteken "Lief vir sy moeder, weldoener" in Grieks; hy was sogenaamd as gevolg van sy noue verhouding met sy ma Stratonice. Hy is waarskynlik die geadresseerde van 'n fragmentariese gesang deur die digter Nicander wat sy erfenis vier. Volgens Livy het Attalus III min belangstelling gehad om Pergamon te regeer, en sy tyd bestee aan die bestudering van medisyne, plantkunde, tuinmaak en ander aktiwiteite. Hy het geen manlike kinders of erfgename van sy eie gehad nie, en in sy testament het hy sy koninkryk aan die Romeinse Republiek oorgelaat, oortuig daarvan dat as hy dit nie doen nie, Rome in elk geval die koninkryk sou oorneem en dat hy op hierdie manier bloedvergieting sou vermy.


Die Natuurgeskiedenis (Latyn: Naturalis Historia) is 'n vroeë ensiklopedie van Plinius die ouere. Dit is een van die langste boekwerke wat uit die tyd van die Romeinse Ryk bewaar is. Die werk probeer al die kennis wat op die gebiede van sterrekunde, wiskunde, geografie, ethografie, antropologie, fisiologie, dierkunde, plantkunde, landboukunde, farmasie, mynboukunde, mineralogie, edelstene, beeldhou- en skilderkuns bestaan, saam te vat. Healy, 2004. bl. xix, citing Pliny's Preface, 6: "It is written for the masses, for the horde of farmers and artisans". Wikimedia Commons het meer media in die kategorie Natuurgeskiedenis (Plinius). Hierdie artikel is ’n saadjie. Voel vry om Wikipedia te help deur dit uit te brei.


’n Emmy is ’n Amerikaanse prys wat toegeken word vir uitnemendheid in die televisiebedryf en is soortgelyk aan Oscars (rolprentbedryf), Tonys (teater) en Grammys (musiek). Omdat Emmys toegeken word aan mense in verskillende sektore van die televisiebedryf, word verskeie toekenningsaande elke jaar gehou. Die twee seremonies wat die meeste internasionale aandag trek, is die toekenning van die Primetime en die Daytime Emmys. Ander gewilde seremonies is vir sportprogramme, nuus en dokumentêre, sake- en finansiële nuus, en tegnologieprestasies in televisie. Streekseremonies word op verskillende tye deur Amerika aangebied vir uitnemendheid in streekstelevisie. Daar is ook internasionale Emmys wat toegeken word vir programme wat aanvanklik buite Amerika uitgesaai is. Drie aparte maar verwante organisasies bied die Emmys aan: die Academy of Television Arts & Sciences (ATAS), die National Academy of Television Arts and Sciences (NATAS) en die International Academy of Television Arts and Sciences (IATAS). Elk is verantwoordelik vir ’n spesifieke stel Emmy-seremonies. Die Emmy-beeldjie, wat ’n vrou met vlerke uitbeeld wat ’n atoom vashou, is deur die televisie-ingenieur Louis McManus ontwerp.


Auferstanden aus Ruinen ("Herrys uit die ruïnes") was tot die Duitse hereniging in 1990 die volkslied van die Duitse Demokratiese Republiek. Die teks is geskryf deur Johannes R. Becher, terwyl Hanns Eisler die melodie gekomponeer het. Die teks van die volkslied is sedert die sewentigerjare om ideologiese redes nie meer gesing nie, aangesien dit die reël Deutschland einig Vaterland ("Duitsland, verenigde vaderland") bevat en die DDR-bewind die amptelike beleid van twee Duitse state gevolg het - met twee verskillende politieke en ekonomiese stelsels wat as onversoenbaar beskou is. 1. Strophe Auferstanden aus Ruinen Und der Zukunft zugewandt, Lass uns dir zum Guten dienen, Deutschland, einig Vaterland. Alte Not gilt es zu zwingen, Und wir zwingen sie vereint, Denn es muss uns doch gelingen, Dass die Sonne schön wie nie |: Über Deutschland scheint. :| 2. Strophe Glück und Frieden sei beschieden Deutschland, unserm Vaterland. Alle Welt sehnt sich nach Frieden, Reicht den Völkern eure Hand. Wenn wir brüderlich uns einen, Schlagen wir des Volkes Feind! Lasst das Licht des Friedens scheinen, Dass nie eine Mutter mehr |: Ihren Sohn beweint.


Moord is 'n misdryf waar 'n persoon se lewe met opset (doelbewuste rade) geneem word. Die persoon wat die moord pleeg word die moordenaar genoem en die oorledene die vermoorde. As 'n persoon nie doelbewus doodgemaak word nie, staan dit eerder as manslag bekend. Die straf vir 'n moordenaar is meestal lewenslange gevangenisstraf. In lande waar die doodstraf steeds gebruiklik is, kan die moordenaar tereggestel word. Die eerste moord word in die Bybel in Genesis 4:8 beskryf waar Kain sy broer Abel doodslaan. In Eksodus 20:13 word die sesde gebod van die Tien Gebooie aangegee as: "Jy mag nie doodslaan nie." Verskeie jurisdiksies onderskei tussen verskillende grade van moord. Die onderskeid bestaan byvoorbeeld in Kanadese en Amerikaanse reg tussen moord in die eerste graad en moord in die tweede graad. Moord in die tweede graad is gewoonlik gemeneregmoord, terwyl moord in die eerste graad verswarende omstandighede behels. Die verswarende faktore van moord in die eerste graad hang van jurisdiksie af en kan bedoeling, voorbedagting of besinning insluit. In sommige jurisdiksies word moord deur middel van verwurging, vergiftiging, of afwagting as moord in die eerste graad behandel.


Die jaar 1732 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 32ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad. Michail Gvozdev ontdek die Amerikaanse vasteland by Kaap Prince of Wales aan die Beringstraat. 1 Oktober – Pous Clemens XII stel Troiano Acquaviva d'Aragona, titulêr aartsbiskop van Larissa en Agapito Mosca, priester van die Apostoliese Kamer aan as kardinaal. 23 November – Pous Clemens XII verklaar Catherine del Ricci salig. 22 Februarie – George Washington, eerste President van die Verenigde State] († 1799). 31 Maart – Joseph Haydn, Oostenrykse komponis († 1809). 21 Junie – Johann Christoph Friedrich Bach, Duitse komponis († 1795).


Callixtus II was die 162ste pous van die Rooms-Katolieke Kerk. Pous Callixtus II is gebore as Guido van Boergondië (ook Guy de Vienne) ongeveer in 1060 in Quingey, Frankryk. Hy was die seun van graaf Willem I van Boergondië en Stephania van Longwy-Metz. Sy broer Hugo word aartsbiskop van Besançon en sy ander broer is die heilige Octavianus. Sy suster Clementina trou met Robrecht I van Vlaandere en sy suster Gizela met Humbert II van Savoje. In 1088 word hy deur Pous Paschalis II aangestel as aartsbiskop van Vienne en pouslike gesant in Frankryk. Op 1 Februarie 1119 volg hy Pous Gelasius II op en regeer tot sy dood op 13 Desember 1124. Hy word opgevolg deur Pous Honorius II. Die naam ‘Callixtus’ beteken 'die mooiste'. Pous Callixtus se bewind het moeilik begin. Keiser Hendrik V het alreeds tydens Pous Gelasius II se bewind, Teenpous Gregorius VIII in Rome geïnstalleer. Op 30 Oktober 1119 word Hendrik en Gregorius geëkskommunikeer en in 1120 kan Callixtus Rome binne trek en Gregorius na 'n klooster verban.


Oscar Fingal O'Flahertie Wills Wilde (16 Oktober 1854 – 30 November 1900) was 'n Anglo-Ierse skrywer, digter, dramaturg en kortverhaalskrywer. Wilde is gebore op 16 Oktober 1854, binne 'n Protestante Anglo-Ierse familie, in 21 Westland Row, Dublin. Sy ouers was Sir William Wilde en sy vrou Jane. Jane was 'n suksesvolle skrywer en 'n Ierse nasionalis, bekend as 'Speranza', terwyl Sir William Ierland se bekendste oor- en oogspesialis was, en het boeke geskryf oor argeologie. Na studie aan die Trinity-kollege, Dublin, en in Oxford, waar hy ŉ graad met lof ontvang het, het hy in 1881 die digbundel Poems gepubliseer. In 1882 het hy lesings in die VSA en in Kanada gelewer en in 1883 na Engeland teruggekeer om daar lesings oor Amerika te hou. Wilde is in 1884 met Constance Lloyd getroud en 2 kinders is uit die huwelik gebore. 'n Vriendskap tussen hom en 'n jonger man, lord Alfred Douglas, het tot sy vervolging gelei en tussen 1895 en 1897 het hy gevangenisstraf uitgedien.


Die Beringlandbrug, ook bekend as Beringië, was 'n landbrug, ongeveer 1 600 km van noord na suid op sy grootste punt, wat die hedendaagse Alaska en oostelike Siberië op verskillende tye gedurende ystydperke verbind het. Die Beringstraat, die Tsjoektsjensee ten noorde daarvan en die Beringsee in die suide, is almal vlak seegebiede. Tydens globale verkoelingsiklusse, soos die mees onlangse ystydperk, word genoeg water in die Arktiese en Antarktiese ysdoppe opgeneem dat 'n gevolglike daling in wêreldwye seevlakke vlak seebodems blootlê. Ander landbrûe in die wêreld is op soortgelyke manier geskep en weer oorstroom: 14 000 jaar tevore was die hedendaagse Australiese vasteland met Nieu-Guinee en Tasmanië verbind, die Britse Eilande was 'n uitbreiding van die Europese vasteland oor 'n droë Engelse Kanaal en die droë bodem van die Suid-Chinese See het Sumatra, Java en Borneo aan die Asiatiese vasteland verbind. Die Beringlandbrug is betekenisvol vir 'n aantal redes, byvoorbeeld dat dit menslike migrasie na die Amerikas vanaf Asië omtrent 12 000 jaar gelede moontlik gemaak het.


Theodora Porphyrogenita (Grieks: Θεοδώρα, Theodōra, Πορφυρογέννητη, "in die pers gebore"; omstreeks 980 - 31 Augustus 1056) was van 19 April 1042 tot met haar dood op 31 Augustus 1056 keiserin van die Bisantynse Ryk. Sy was van 11 Januarie 1055 af die alleenheerser. Theodora het eers laat in haar lewe by politiek betrokke geraak. Haar pa, Konstantyn VIII, was 63 jaar lank (van 1025 tot 1028) medeheerser. Ná sy dood het sy oudste dogter, Zoë, saam met haar mans en haar aangenome seun, Michael V, regeer en Theodora op ’n afstand gehou. Ná twee mislukte sameswerings is die prinses in 1031 na ’n eilandklooster in die See van Marmara verban. ’n Dekade later het die mense van Konstantinopel in opstand gekom teen Michael V en daarop aangedring dat Theodora terugkeer en saam met haar suster regeer. Ná 65 dae is Zoë weer getroud, met Konstantyn IX, wat die keiserlike verantwoordelikhede oorgeneem het. Theodora het ná Zoë se dood in 1050 skynbaar in ’n klooster afgetree. Toe Konstantyn sterf, het die 74-jarige Theodora na die troon teruggekeer te midde van sterk teenkanting van hofamptenare en militêre aanspraakmakers.


In die verlede het mense 'n geosentriese beskouing gehad: dit is dat die aarde stilstaan en alles daarom draai daarom. Kopernikus is bekend daarvoor dat hy die heliosentriese model geskep het: dat dit die son is wat stilstaan en die aarde en ander planete is wat om die son draai. Koperniese beginsel Hierdie artikel is ’n saadjie. Voel vry om Wikipedia te help deur dit uit te brei.


Abbi Jacobson (gebore 2 Februarie 1984) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Neighbors 2: Sorority Rising (2016) en The Lego Ninjago Movie (2017), en in die televisiereekse Broad City (2010) en Broad City (2014). 2009: Revelation 13 2016: Neighbors 2: Sorority Rising 2017: The Lego Ninjago Movie 2017: The Girl in the Show 2017: Person to Person 2018: 6 Balloons 2010: Broad City 2010: Acting Reel Master Database 2011: Inside the Actor's Studio Apartment 2012: Chronic Gamer Girl 2013: The Lineup 2014: Broad City 2014: Hack Into Broad City 2018: Disenchantment Abbi Jacobson in die Internet-rolprentdatabasis Abbi Jacobson op Twitter


'n Pow-wow (soms ook powwow, pow wow of pau wau genoem) is 'n vergadering van Noord-Amerika se Eerste Nasies (Indiane). Die term kom uit die Narragansett-taal en beteken in sy oorspronklike vorm powwaw letterlik "spirituele leier". Dit word deesdae gebruik om na enige vergadering van enige stam van die Eerste Nasies te verwys en kom soms ook in ouer Wilde Weste-prente voor. In die algemene, veral Engelse, taalgebruik verwys die term na enige vergadering, spesifiek na 'n kongres of byeenkoms van invloedryke persone soos militêre offisiere. Die huidige pow-wow-vergaderings van Eerste Nasies-volke het 'n besondere karakter. Dit is 'n tipiese fees waar mense byeenkom om te dans, sing, te gesels en 'n groot partytjie te vier. Pow-wows word soms net op een dag met een sessie gevier en duur sowat vyf tot ses ure, maar daar is ook feeste wat oor drie dae met tussen een en drie sessies elk gehou word. Groot pow-wows of pow-wows wat vir 'n spesiale geleentheid gevier word duur soms 'n week lank.


Alan Oppenheimer (gebore 23 April 1930) is 'n Amerikaanse akteur van Joodse afkoms. Hy is bekend vir sy rolle in die rolprente Westworld (1973), The NeverEnding Story (1984), He-Man and She-Ra: The Secret of the Sword (1985), en 9 (2009). 1973: Westworld 1974: Win, Place or Steal 1979: A Pleasure Doing Business 1982: Mighty Mouse in the Great Space Chase 1984: The NeverEnding Story 1985: He-Man and She-Ra: The Secret of the Sword 2009: 9 1967: He & She 1972: Honeymoon Suite 1973: Inch High, Private Eye 1973: Speed Buggy 1974: The Six Million Dollar Man 1974: Valley of the Dinosaurs 1975: Big Eddie 1975: Uncle Croc's Block 1975: The New Tom & Jerry Show 1975: Fraidy Cat 1976: The Scooby-Doo/Dynomutt Hour 1976: Tarzan, Lord of the Jungle 1977: C B Bears 1977: Space Sentinels 1978: Battle of the Planets 1978: Fabulous Funnies 1979: Eischied 1979: Flash Gordon 1979: The New Adventures of Mighty Mouse and Heckle and Jeckle 1980: Thundarr the Barbarian 1980: Drak Pack 1981: Blackstar 1981: The Kid Super Power Hour with Shazam! 1981: Hero High 1983: He-Man and the Masters of the Universe 1985: Wuzzles 1985: She-Ra: Princess of Power 1985: Greatest Adventure Stories from Bible 1986: Ghostbusters 1986: Chuck Norris: Karate Kommandos 1986: Rambo 1987: Bionic Six 1987: BraveStarr 1988: Chip 'n' Dale Rescue Rangers 1988: Slimer!


Edvard Munch [ɛdvɒ:rt mʉŋk] (* 12 Desember 1863 in die dorp Ådalsbruk (munisipaliteit Løten, Hedmark, Noorweë); † 23 Januarie 1944 in sy ateljee-huis Ekeberg naby Oslo) was 'n Noorse skilder en grafikus. Munch word as baanbreker van die ekspressionistiese rigting in die moderne skilderkuns beskou, waarby veral sy werke uit die 1890's internasionale bekendheid verwerf en sy status as 'n kunsvernuwer gevestig het. Munch het veral groot invloed op die Duitse skilderkuns uitgeoefen. In 1885 en 1889 was Munch in Parys werksaam, 1890 in Duitsland en Italië, daarna tot in 1895 in Berlyn en later nog eens in Parys. Tot in 1908 het Munch in Berlyn geskilder, en die uitstalling van sy werke wat in 1892 in die Duitse hoofstad gehou is het die aanleiding tot die stigting van die Berlynse Sezession ('n groep onafhanklike skilders) gegee. In 1908 het Munch vir goed na sy geboorteland teruggekeer. Munch se vroeë werke is sterk deur kunstenaars soos Paul Gauguin en Vincent van Gogh beïnvloed, en hy het begin om simboliese betekenis aan die kleure te verleen wat hy in 'n skildery gebruik het.


Jessica Hynes (gebore 30 Oktober 1972) is 'n Engelse aktrise, skryfster, en vervaardiger. Sy is bekend vir haar rolle in die rolprente Shaun of the Dead (2004) en Confetti (2006), en in die televisiereekse The Royle Family (1998) en Spaced (1999). 2004: Shaun of the Dead 2006: Confetti 2007: Son of Rambow 2008: Faintheart 2014: Pudsey the Dog: The Movie 2018: Alright Now 2018: The Fight Seagull 1990: The Crystal Maze 1995: Crown Prosecutor 1995: Six Pairs of Pants 1996: Staying Alive 1996: Mash and Peas 1998: The Royle Family 1999: Spaced 2000: Randall & Hopkirk (Deceased) 2001: Bob & Rose 2005: According to Bex 2006: Russell Brand's Got Issues 2011: Twenty Twelve 2013: Up the Women 2014: W1A 2014: Alan Davies: As Yet Untitled 2015: Travel Man: 48 Hours in... 2015: The Keith Lemon Sketch Show 2016: Million Pound Jewellers 2016: Jack and Dean of All Trades There She Goes 2007: Learners 2008: Spaced 2009: Watching the Dead 2010: Lizzie and Sarah 2010: The Royle Family: Behind the Sofa 2010: The Angina Monologues 2013: 50 Greatest Kids Shows 2015: One Big Night for Children in Need 2016: We Love Sitcom 2004: Lucy's Cam 2012: Genetically Enhanced Sharks and Other Silly Science Jessica Hynes in die Internet-rolprentdatabasis Jessica Hynes op Twitter


Hazel Adair (9 Julie 1920 – 23 November 2015) was 'n Engelse skryfster, vervaardiger, en aktrise. Sy was bekend vir haar rolle in die rolprente With These Hands... (1971) en Virgin Witch (1972), en in die televisiereekse Compact (1962) en Crossroads (1964). 1959: Life in Emergency Ward 10 1961: Dentist on the Job 1971: With These Hands... 1972: Virgin Witch 1974: Can I Keep It Up for a Week? 1976: Keep It Up Downstairs 1979: Game for Vultures 1962: Compact 1964: Crossroads 1967: Champion House 1948: The Dover Road 1949: Ladies in Waiting 1957: Salute to Show Business Hazel Adair in die Internet-rolprentdatabasis


Meredith MacNeill (gebore 1975) is 'n Kanadese aktrise, skryfster, en vervaardiger. Sy is bekend vir haar rolle in die rolprente Blackball (2003), Frequently Asked Questions About Time Travel (2009), en Your Money or Your Wife (2015), en in die televisiereeks Baroness Von Sketch Show (2016). 2003: Blackball 2006: Confetti 2009: Frequently Asked Questions About Time Travel 2015: Your Money or Your Wife 2015: North Mountain 2005: Man Stroke Woman 2016: Baroness Von Sketch Show 2005: The Queen's Sister 2007: Pass It On: Coaching Skills for Managers Meredith MacNeill in die Internet-rolprentdatabasis


Friedrich Wilhelm Nietzsche (15 Oktober 1844 – 25 Augustus 1900) was 'n Duitse filosoof en filoloog. Sy invloed word deur talle 20ste eeuse eksistensie-, fenomenologie-, poststrukturalistiese-, en postmoderne-filosowe erken. Friedrich Nietzsche is op 15 Oktober, 1844, in Röcken, naby Leipzig in die eertydse Pruisiese provinsie van Sakse gebore. Sy ouers was onderskeidelik Karl Ludwig (1813-1849), 'n Lutheraanse pastoor en voormalige onderwyser, en Franziska (1826-1897). Na die dood van sy vader in 1849 en sy jonger broer in 1850, het die gesin na Naumburg getrek, waar hulle by sy ouma aan sy ma se kant en sy vader se twee ongetroude susters gewoon het. In 1854 het Nietzsche by die Domgymnasium in Naumburg ingeskryf, waar hy besondere talente in musiek en taal vertoon het. Hy is tot die internasionaalbekende Schulpforta toegelaat, waar hy sy studies van 1858 tot 1864 voortgesit het. In hierdie tyd het hy digkuns beoefen en aan sy musikale komposisies gewerk. Tydens sy studies aan die Schulpforta, is hy ook aan die antieke Griekse en Romeinse letterkunde bekendgestel.


Paula Anne Scharf-Daily (gebore 16 Februarie 1967 in Guilford, Connecticut), beter bekend onder haar verhoognaam Apollo Smile, is 'n Amerikaanse aktrise, popmusieksangeres-liedjieskrywer, stemaktrise en mediapersoonlikheid. Gedurende die 1990s het Smile haarself as die The Live Action Anime Girl gebrandmerk en as gasaktrise in verskeie wetenskapfiksieproduksies verskyn. Sy is bekend vir haar rol in die televisiereeks Megas XLR (2004). 2004: Megas XLR 1995: Sci-Fi Channel Saturday Anime Apollo Smile in die Internet-rolprentdatabasis


Mary Mallon (23 September 1869 - 11 November 1938), ook bekend as Tifoīde Mary, was 'n Ierse kok wat vermoedelik 51 mense besmet het, waarvan drie aan tifoīde- of ingewandskoors dood is. Sy was die eerste persoon in die Verenigde State wat as 'n asimptomatiese draer van die siekte geïdentifiseer is. Omdat sy aangehou het om as kok te werk, waardeur sy ander aan die siekte blootgestel het, is sy twee keer met mag deur die owerhede geïsoleer, en is sy na ongeveer drie dekades in isolasie oorlede. Mary Mallon is in 1868 in Cookstown, Tyrone-distrik, in die huidige Noord-Ierland gebore. Sy het in 1883 of 1884 na die Verenigde State gemigreer. Sy het 'n tydjie by haar tante en oom gewoon en later werk gekry as 'n kok by welgestelde gesinne. Van 1900 tot 1907 het Mallon as kok by sewe gesinne in die New York-omgewing gewerk. In 1900 werk sy in Mamaroneck, New York, waar die huisinwoners binne twee weke nadat sy daar begin werk het, tifoïde- of ingewandskoors ontwikkel het.


In wiskunde, dui die verhouding op die grootte van hoeveelhede relatief tot mekaar aan. Meer spesifiek dui 'n verhouding van twee hoeveelhede aan hoeveel keer die eerste hoeveelheid in die tweede een bevat word en kan algebraïes uitgedruk word as die kwosiënt. Die verhouding van hoeveelhede A en B kan uitgedruk word as: die verhouding van A tot B soos B staan teenoor A A:B. Penny Cyclopedia, p. 307 Wentworth, p. 55 New International Encyclopedia New International Encyclopedia


Alan Baxter (19 November 1908 – 7 Mei 1976) was 'n Amerikaanse akteur. Hy was bekend vir sy rolle in die rolprente My Son Is a Criminal (1939), Borrowed Hero (1941), Saboteur (1942), en Paint Your Wagon (1969). 1935: Mary Burns, Fugitive 1936: The Case Against Mrs. Ames 1936: Parole! 1937: Big Town Girl 1937: It Could Happen to You! 1937: Night Key 1938: Gangs of New York 1939: My Son Is a Criminal 1939: Boy Slaves 1939: Let Us Live 1939: Off the Record 1940: Escape to Glory 1940: The Lone Wolf Strikes 1941: Borrowed Hero 1941: The Pittsburgh Kid 1941: Rags to Riches 1941: Under Age 1942: Saboteur 1942: Prisoner of Japan 1942: Stand By All Networks 1943: Behind Prison Walls 1943: Submarine Base 1947: The Prairie 1948: Close-Up 1949: The Set-Up 1949: Wild Weed 1957: The End of the Line 1959: Face of a Fugitive 1969: Paint Your Wagon Alan Baxter in die Internet-rolprentdatabasis


Die Slag van Soemi is 'n deurlopende militêre maneuver wat op 24 Februarie 2022 begin het, tydens die Russiese inval in Oekraïne. Dit vorm deel van die Russe se Oos-Oekraïense offensief. Die Russiese leër het byna die Oekraïense stad Soemi, wat naby die Rusland-Oekraïense grens geleë is, met min aanvanklike weerstand ingeneem. Oekraïense soldate en burgermaglede het egter 'n teenaanval teen die Russiese magte in die stad geloods, wat tot hewige gevegte in die stad se buurte gelei het. Russiese tenks en eenhede het op 24 Februarie 2022 in Soemi inbeweeg, en gevegte het om 03:00 aan die stad se buitewyke begin. Daar was swaar gevegte tussen die Oekraïense verdedigers en Russiese magte. 'n Kerk in Soemi is te midde van die geveg afgebrand. Die gevegte tussen die twee magte het tot omstreeks 22:30 op 24 Februarie naby die Soemi-staatsuniversiteit voortgeduur, waar die Oekraïense 27ste artilleriebrigade gestasioneer was. Om 01:39 op 25 Februarie is berig dat die Russiese magte uit die stad teruggetrek het. Op 26 Februarie het gevegte weer in die strate van Soemi uitgebreek.


Hideki Tojo (Japannees: 東條 英機 Tōjō Hideki; Tokio, 30 Desember 1884 - 23 Desember 1948, Tokio) was 'n Japannese militaris en politikus van die Tweede Wêreldoorlog. Tojo was 'n kunstige generaal in die Japannese weermag. In 1933 is hy tot generaal-majoor bevorder en word die hoof van die Kantoleër in Mantsjoeko. In 1936 is hy tot luitenant-generaal bevorder. Tojo was één van die mense wat Japan in die oorlog betrokke gekry het. Hy was 'n aanhanger van die Groot-Japanse gedagte en het één Asië, gelei deur Japan, voorgestaan. Hy was die oorlogsminister tot 1941. In Oktober 1941 het hy soveel mag verkry nadat hy premier van Japan word, dat hy feitlik 'n diktator geword het. Hoewel Tojo aanvanklik met die Amerikaners wou onderhandel oor hul sanksies teen Japan na die bloedige oorlog met China, was hy wel 'n voorstander van die aanval op Pearl Harbor in Desember 1941. Tojo kon egter nie die absolute mag inpalm nie, en het in 1944 sy bedanking ingedien na verskeie nederlae.


Abdul Rashid Salim Salman Khan (gebore 27 Desember 1965), beter bekend as Salman Khan, is 'n Indiese akteur, filmvervaardiger, TV-aanbieder en filantroop. In 1988 maak hy sy debuut in die film Biwi Ho To Aisi. Sy rol in die film Maine Pyar Kiya het hom die prys van Beste Manlike Byrol besorg. Daarna het hy rolle in die films Saajan (1991), Hum Aapke Hain Koun..! (1994), Karan Arjun (1995), Judwaa (1997), Pyar Kiya To Darna Kya (1998), Biwi No.1 (1999) en Hum Saath Saath Hain (1999) vertolk. Dié films het een na die ander groot sukses behaal. (en) Salman Khan op Facebook (en) Salman Khan by die Internet-rolprentdatabasis


Die fantasieroman is die gewildste narratiewe formaat binne die fantasiegenre wat oorspronklik as 'n subgenre van fantastiese literatuur ontwikkel het, maar ouer historiese wortels in die kulturele konteks van menslike mitologie het. Fantastiese literatuur het op sy beurt as genre binne die 19de eeuse literêre Romantiek na vore gekom, as 'n teenstroming van realistiese literatuur. Veral in die latere fase van Romantiese literatuur is werke gepubliseer wat deur fantastiese elemente gekenmerk is. 'n Fantastiese roman speel in 'n fiktiewe wêreld af wat onder die invloed van magiese kragte staan. Gedurende die 20ste eeu het fantastiese literatuur verder ontwikkel en is verskillende formate van fantasieromans op die literatuurmark ingevoer. Vooraanstaande akademici aan Westerse universiteite doen navorsing oor dié genre wat met romans soos George R. R. Martin se A Song of Ice and Fire (Game of Thrones) en J.K. Rowling se Harry Potter-reeks van die kommersieel suksesvolste en kultureel invloedrykste literêre formate voortgebring het. Historiese legendes en mitologiese en ander spekulatiewe elemente soos magiese wesens, vreemde beskawings en donker magte speel 'n oorheersende rol in 'n vreemde verbeelde wêreld wat deur die skrywer dikwels - ondanks sy eie fiktiewe geografie, boukuns, kultuur en beskawing - in 'n geïdealiseerde historiese konteks soos die Europese Middeleeue geplaas word.


Jodie Foster (gebore 19 November 1962 in Los Angeles, Kalifornië, (VSA) is 'n Amerikaanse aktrise, regisseur en vervaardiger, asook 'n voormalige kinderaktrise. Sy het haar loopbaan as kind begin deur op te tree in Disneyfilms en TV-reekse. Een van haar eerste rolle was dié van 'n prostituut in Martin Scorsese se film Taxi Driver (1974). Sy het voortgegaan met rolle in prente met lae begrotings, totdat sy in die film The Accused (1988) die rol van Sarah Tobias vertolk het, 'n vrou wat wreed verkrag is deur 'n groep mans in 'n kroeg. Sy het 'n Oscar ontvang vir die film The Silence of the Lambs. In die 1990's lewer sy goeie vertonings in Maverick (1994) met Mel Gibson, Nell (1994) waar sy 'n doofstom vrou gespeel het, asook Contact (1997). Een van haar beste rolle was in die 2002 film, Panic Room, waarin sy haar moet versteek vir misdadigers in haar huis. Jodie Foster het haar stem verleen aan Maggie Simpson in 'n episode van die animasiereeks The Simpsons.


Ysland (Yslands: Ísland [ˈistlant]) is 'n Europese eilandstaat tussen Groenland en die vasteland van Europa. Met 'n oppervlakte van 102 775 vierkante kilometer en 'n bevolking van omtrent 350 000 is Ysland die kleinste en, vanweë sy ligging in die Noord-Atlantiese Oseaan ver van die Europese vasteland af, ook die mees geïsoleerde van die Nordiese of Skandinawiese lande. Sestig persent van die Yslandse bevolking is in die metropolitaanse gebied van die hoofstad Reykjavik in die suidweste van die land gekonsentreer. Ysland is die grootste vulkaaneiland ter wêreld, die tweede grootste eiland in Europa (ná Groot-Brittanje) en ook die mees ylbevolkte land van Europa. Alhoewel Ysland in politieke opsig deel uitmaak van Europa, lê die eiland op die geologiese grenslyn tussen Europa en Noord-Amerika, die Mid-Atlantiese Rug (MAR). Ysland het sy ontstaan dan ook aan vulkaniese uitvloeisels van hierdie rif te danke. Die aardkors breek hier op en die rif groei nog steeds jaarliks met enkele sentimeters. 'n Gordel van onlangs aktiewe vulkane en breuke in die aardkors loop dwarsdeur die eiland, van Axafjördur in die noorde tot by die eilandgroep Vestmannaeyjar in die suide.


Die Berliner Philharmoniker (voorheen bekend as die Berliner Philharmonisches Orchester in Duits, en die Berlynse Filharmoniese Orkes in Afrikaans) is 'n simfonieorkes wat in Berlyn, die hoofstad van Duitsland, gesetel is. Dit word deur baie bronne as een van die beste simfonieorkeste ter wêreld beskou, en sommige kritici beskryf dit as die beste orkes. Die orkes se huidige hoofdirigent en musiekdirekteur is die Russiesgebore Kirill Petrenko. Die orkes is in 1882 in Berlyn gestig deur omtrent 50 musici nadat hulle besluit het om teen die autokratiese en hardvogtige leiding van Benjamin Bilse, in wie se orkes hulle voorheen gespeel het, te rebelleer. Aanvanklik het finansiële probleme gedreig om die jong orkes te kniehalter, maar in 1887 het die konsertagent Hermann Wolff die bestuur van die orkes oorgeneem en dadelik begin beplan om die orkes se toekoms te verseker. Hy het die dirigent Hans von Bülow aangestel as die eerste hoofdirigent van die orkes. Binne vyf jaar daarna het Von Bülow 'n unieke speelstyl vir die orkes geskep.


Werner Herzog (Duitse: [ˈvɛɐ̯nɐ ˈhɛɐ̯tsoːk]; gebore op 5 September 1942) is 'n Duitse filmregisseur, draaiboekskrywer, skrywer, akteur en operaregisseur. Herzog is 'n figuur van die Nuwe Duitse bioskoop. Sy films bevat dikwels ambisieuse protagoniste met onmoontlike drome, mense met unieke talente in obskure velde, of individue wat in konflik met die natuur is. Werner Herzog het sy eerste film in 1961 op 19-jarige ouderdom gemaak. Sedertdien het hy meer as sestig speelfilms en dokumentêre films vervaardig, geskryf en geregisseer, soos Aguirre, the Wrath of God (1972), Heart of Glass (1976), Nosferatu the Vampyre (1978), Fitzcarraldo (1982), Lessons of Darkness (1992), Little Dieter Needs to Fly (1997), My Best Fiend (1999), Invincible (2000), Grizzly Man (2005), Encounters at the End of the World (2007), Bad Lieutenant: Port of Call New Orleans (2009) en Cave of Forgotten Dreams (2010). Hy het meer as 'n dosyn prosa-boeke gepubliseer en soveel operas geregisseer.


Die sekretaris-generaal van die Verenigde Nasies (SGVN) is die hoof van die Sekretariaat van die Verenigde Nasies, een van die belangrikste organe van die instituut. Die persoon wat die pos beklee word daarom feitelik as die hoof van die Verenigde Nasies beskou. Die sekretaris-generaal se magte is in hoofstuk XV (artikels 97–101) van die Handves van die Verenigde Nasies vervat, waar hy as die "die hoogste amptenaar van die organisasie" geskryf word. Sedert 1997 bestaan die amp van die adjunk-sekretaris-generaal. Die sekretaris-generaal word normaalweg vir 'n termyn van vyf jaar aangestel, wat meestal tot tien jaar verleng word. So 'n persoon word deur die Algemene Vergadering van die Verenigde Nasies op aanbeveling van die Veiligheidsraad verkies. Die meeste sekretarisse het 'n vleklose agtergrond en kom uit middelgroot lande. Slegs Kurt Waldheim was omstrede a.g.v. sy betrokkenheid by die Duitse Wehrmacht. Groot name word soms benoem vir die amp, maar hulle word nooit verkies nie. Die pos van sekretaris-generaal word m.b.v. 'n rotasiestelsel oor die kontinente toegeken. In 2007 was Asië o.a. aan die beurt.


Taiwan Taoyuan Internasionale Lughawe (IATA: TPE, ICAO: RCTP) is die internasionale lughawe wat die hoofstad van die Republiek China (Taiwan), Taipei, asook die noordelike dele van die land bedien. Dit is ongeveer 40 km van Taipei geleë in die dorp Dayuan, Taoyuan County, en is Taiwan se grootste lughawe. Dit is een van die vyf lughawens in die Republiek van China met gereelde internasionale vlugte, en is by verre die besigste internasionale lugtoegangspunt onder hulle. Dit is die belangrikste internasionale sentrum vir China Airlines en Eva Air. "Passasiersvolume" (in Engels). Taiwan Taoyuan Internasionale Lughawe. Geargiveer vanaf die oorspronklike op 14 Maart 2012. Besoek op 8 Junie 2010. "Lugverkeer" (in Engels). Taiwan Taoyuan Internasionale Lughawe. Geargiveer vanaf die oorspronklike op 14 Maart 2012. Besoek op 28 Julie 2010. "Vragverkeer tot op datum". Airports Council International. Geargiveer vanaf die oorspronklike op 2008-06-22. Besoek op 2010-06-08. (zh) Passasiers per toegangspunt Geargiveer 10 Maart 2016 op Wayback Machine


Russell Means is 'n Amerikaanse akteur en vervaardiger. Hy is bekend vir sy rolle in die rolprente The Last of the Mohicans (1992), Natural Born Killers (1994), Pocahontas (1995), en Pathfinder (2007). 1986: Born Again Primitive 1992: The Last of the Mohicans 1994: Natural Born Killers 1994: Windrunner 1995: Pocahontas 1997: Song of Hiawatha 1998: A League of Old Men 2000: Wind River 2000: Thomas and the Magic Railroad 2000: Warrior Spirits 2004: Black Cloud 2007: Pathfinder 2008: Rez Bomb 2008: The Battle for Whiteclay 2009: Reel Injun 2010: Questions for Crazy Horse 2011: The (R)evolution of Immortal Technique 2011: Holy Man: The USA vs Douglas White 2012: Generation Red Nation A Thunder-Being Nation 1972: Plein Cadre 1998: Black Cat Run 2011: Columbus Day Legacy 2006: Wounded Heart: Pine Ridge and the Sioux 2007: Pathfinder: The Build Russell Means in die Internet-rolprentdatabasis


Rob Van Dam (gebore 18 Desember 1970) is 'n Amerikaanse akteur, vervaardiger, en skrywer. Hy is bekend vir sy rol in die rolprent Time Toys (2016). 2014: Boardwalk Hempire: The Rise and Fall of the Medical Kush Beach Club 2016: Time Toys 2016: Sniper: Special Ops 2018: Headstrong Kaufmania! Rob Van Dam's Soldiers of Karma 2014: Wrestling with the Pop Culturians 1998: ECW CyberSlam '98 2010: Wrong Side of Town 2012: WWE: ECW Unreleased, Vol. 1 2013: Extreme Championship Comedy Takeover 2013: WWE: Straight to the Top - The Money in the Bank Ladder Match Anthology 2015: 3-Headed Shark Attack 2015: WWE: ECW Unreleased - Vol. 3 2016: House of Hardcore 12 2016: House of Hardcore 13 Rob Van Dam in die Internet-rolprentdatabasis Rob Van Dam op Twitter Rob Van Dam op Facebook


Ashlee Simpson (gebore 3 Oktober 1984) is 'n Amerikaanse aktrise en vervaardiger. Sy is bekend vir haar rolle in die rolprente The Hot Chick (2002), Undiscovered (2005), en The House Bunny (2008), en in die televisiereeks 7th Heaven (1996). 2002: The Hot Chick 2005: Undiscovered 2008: The House Bunny 2014: Space Dogs: Adventure to the Moon 1996: 7th Heaven 2003: Newlyweds: Nick & Jessica 2009: Melrose Place 2018: Ashlee+Evan 2006: The Kelly Slater Celebrity Surf Invitational 2010: Jessica Simpson: Happy Christmas 2005: Ashlee Simpson: I Am Me "Person Details for Ashley Nicolle Simpson, "Texas, Birth Index, 1903-1997" — FamilySearch.org". familysearch.org (in Duits). Geargiveer vanaf die oorspronklike op 3 Maart 2016. Ancestry.com. "Ashlee Nicole Simpson was born on October 3, 1984 in Waco, Texas." Texas Birth Index, 1903–1997 [database online]. Provo, UT, USA: Ancestry.com Operations Inc, 2005. Original data: Texas Birth Index, 1903–1997.


Friedel von Wangenheim (11 Mei 1939 – 6 April 2001) was 'n Duitse akteur en skrywer. Hy was bekend vir sy rolle in die rolprente Schwuler Mut - 100 Jahre Schwulenbewegung (1998) en The Einstein of Sex (1999). 1998: Schwuler Mut - 100 Jahre Schwulenbewegung 1999: The Einstein of Sex Friedel von Wangenheim in die Internet-rolprentdatabasis


Kalsiumkarbonaat is 'n kalsiumsout van koolsuur. Dit het die formule CaCO3. Kalsiumkarbonaat of kalksteen kom in groot hoeveelhede voor in die natuur in die vorm van die minerale kalsiet en aragoniet. Kalksteen word al baie eeue gebruik in die bounywerheid, byvoorbeeld in Portlandsement. Kalsiumkarbonaat kan vorm uit ongebluste kalk en koolstofdioksied C a O + C O 2 → C a C O 3 {\displaystyle CaO+CO_{2}\to CaCO_{3}} Of uit gebluste kalk en koolstofdioksied: C a ( O H ) 2 + C O 2 → C a C O 3 + H 2 O {\displaystyle Ca(OH)_{2}+CO_{2}\to CaCO_{3}+H_{2}O} Kalsiumkarbonaat kan self in aanwesigheid van water nog reageer met koostofdioksied en kalsiumwaterstofkarbonaat of -bikarbonaat vorm C a C O 3 + C O 2 + H 2 O → C a ( H C O 3 ) 2 {\displaystyle CaCO_{3}+CO_{2}+H_{2}O\to Ca(HCO_{3})_{2}} Omrede die bikarbonaat beter oplosbaar is as die karbonaat kan hierdie reaksie tot verwering ly van gesteentes soos kryt wat uit kalsiumkarbonaat bestaan.


Liechtenstein (Duits: [ˈlɪçtn̩ʃtaɪn], luister (hulp·inligting)), amptelik die Prinsdom Liechtenstein (Duits: Fürstentum Liechtenstein), is 'n klein onafhanklike staat en landingeslote land in Sentraal-Europa wat aan die regteroewer van die Ryn in die geografiese driehoek tussen die Oostenrykse deelstaat Vorarlberg in die ooste en die Switserse kantonne Graubünden en St. Gallen in die weste geleë is. Liechtenstein is 'n bergagtige gebied aan die voet van die oostelike Alpe met 'n Alpyns-gematigde klimaat. Die land staan bekend vir sy posseëls, wat nog steeds 'n belangrike bron van inkomste is, as 'n toerisme- en hier veral wintersportbestemming, maar is waarskynlik nog meer bekend as belastingtoevlugsoord. Liechtenstein trek voordeel uit sy ligging by die kruispunt van belangrike handelsroetes wat Switserland met Oostenryk en Duitsland met die Switserse Alpegebied en Noord-Italië verbind. Liechtenstein het in 1806 as soewereine staat tot die Rynbond toegetree en ná die ontbinding van die Duitse Bond in 1866 as onafhanklike vorstedom voortbestaan. Die land vorm sedert 1923 'n monetêre en doeane-unie met Switserland wat ook sy buitelandse belange waarneem.


Die 5de Oscar-toekenningsaand is op 18 November 1932 deur die Academy of Motion Picture Arts and Sciences gehou om erkenning te gee aan rolprente tussen 1 Augustus 1931 en 31 Julie 1932. Walt Disney het ’n spesiale animasiekortprent vir die geleentheid gemaak met die naam Parade of the Award Nominees. Grand Hotel is die enigste prent nog wat net vir beste prent benoem is en niks anders nie. Dit was ook die laaste rolprent wat ’n Oscar vir beste prent gewen het sonder ’n benoeming vir beste regisseur tot Driving Miss Daisy in 1989. Kortfilms is in dié jaar vir die eerste keer vir pryse benoem, en Flowers and Trees was die eerste kleurprent en eerste animasiekortprent wat gewen het. Dit was ook die laaste keer dat geen prent meer as twee Oscars kon wen nie. Hier volg ’n lys van die wenners en benoemdes (die wenners word eerste genoem): Walt Disney, vir die skepping van Mickey Muis http://www.oscars.org/awards/academyawards/legacy/ceremony/5th.html "argiefkopie". Geargiveer vanaf die oorspronklike op 15 Mei 2013. Besoek op 17 September 2013. http://www.imdb.com/title/tt0022958/trivia http://articles.latimes.com/1990-03-27/entertainment/ca-356_1_miss-daisy http://www.cinemateca.org/academy_awards/academy_award_categories.htm http://www.imdb.com/title/tt0022899/trivia "The 5th Academy Awards (1932) Nominees and Winners". oscars.org (in Engels).


Smart (gestileer as smart) is 'n Duitse motormerk en tans 'n afdeling van Daimler AG. Die maatskappy is gevestig in Böblingen, Duitsland. Dit vervaardig mikromotors en subkompakte, veral die Fortwo en Forfour. Die primêre monteeraanleg is die Smartville in Hambach, Frankryk. 'n Tweede aanleg bestaan in Novo Mesto, Slowenië. Produksie van die Fortwo, wat in 46 lande regoor die wêreld bemark word, het aan die begin van 2015 reeds 1,7 miljoen eenhede verby gesteek. Die naam Smart is afgelei van die samewerking van die Switserse maatskappy Swatch met Mercedes-Benz: "Swatch Mercedes ART". In die maatskappy se logo word "smart" met kleinletters geskryf en die 'c' en 'n pyltjie staan onderskeidelik vir 'kompak' en 'vooruit dink'. In 1982 het die uitvoerende hoof van SMH (vervaardigers van Swatch-horlosies), Nicolas Hayek, 'n idee ontwikkel vir 'n nuwe motor deur dieselfde soort vervaardigingstrategieë en verpersoonlikingsfunksies te gebruik as die wat Swatch-horlosies gewild maak. Hy meen dat die motorbedryf 'n sektor van potensiële kliënte wat 'n klein en stylvolle stadsmotor wou hê, geïgnoreer het.


Gore Vidal Amerikaanse skrywer en essayis Gebore 3 Oktober 1925 in West Point, New York,  Verenigde State Oorlede 31 Julie 2012 in Hollywood Hills, Kalifornië,  Verenigde State Pen-name Edgar Box Cameron Kay Katherine Everard Literêre stroming Postmodernisme Lewensmaat Howard Austen Eugene Luther Gore Vidal [ˌɡɔr_vɨˈdɑːl] was 'n Amerikaanse skrywer wat met sy essays, romans, draaiboeke en Broadway-toneelstukke bekendheid verwerf het. Hy het daarnaas bekend gestaan vir sy patrisiese ingesteldheid, sy Transatlantiese aksent en sy geestige aforismes. Vidal is 'n gesin gebore wat uitstaande politici opgelewer het. Sy grootvader Thomas Gore het die amp van senator beklee, en hy het later deur huwelik aan Jacqueline Kennedy verwant geword. Vidal het twee keer vir politieke ampte kandidaat gestaan en het as politieke kritikus oor 'n lang tydperk kommentaar op politieke gebeure gelewer. Hy het as aanhanger van die Demokratiese Party sy lewe lank 'n isolasionistiese houding ingeneem. Vidal, wat sowel met sy essays asook sy romans bekendheid verwerf het, het daarnaas ook bydraes vir The Nation, die New York Review of Books en Esquire gelewer.


Frances Langford (4 April 1913 – 11 Julie 2005) was 'n Amerikaanse aktrise en skryfster. Sy was bekend vir haar rolle in die rolprente Every Night at Eight (1935), Palm Springs (1936), The Hit Parade (1937), en The Bamboo Blonde (1946). 1935: Every Night at Eight 1936: Palm Springs 1936: Collegiate 1937: The Hit Parade 1940: Dreaming Out Loud 1940: Hit Parade of 1941 1940: Too Many Girls 1941: All-American Co-Ed 1941: Swing It Soldier 1942: Mississippi Gambler 1943: Cowboy in Manhattan 1943: Never a Dull Moment 1944: Career Girl 1944: Dixie Jamboree 1944: Girl Rush 1945: Radio Stars on Parade 1946: The Bamboo Blonde 1947: Beat the Band 1949: Deputy Marshal 1951: Purple Heart Diary 1955: Music Land 1950: The Saturday Night Revue with Jack Carter 1950: Star Time 1951: The Frances Langford-Don Ameche Show 1959: Frances Langford Presents 1960: The Frances Langford Show 1991: Stars and Stripes: Hollywood and World War II 1995: Bob Hope: Memories of World War II 1995: Victory in the Pacific 1982: A Walt Disney Christmas 2002: Entertaining the Troops: Bob Hope & the USO Frances Langford in die Internet-rolprentdatabasis


Charles Philip Arthur George, Prins van Wallis (* 14 November 1948 – ), is die oudste seun en regmatige opvolger van die Britse koningin Elizabeth II. Sy amptelike titel is SKH die Prins van Wallis, of in Skotland SKH die Prins Charles, Hertog van Rothesay. As hy sy moeder opvolg, sal hy konstitusioneel koning word van die Verenigde Koninkryk, Kanada, Australië, Nieu-Seeland, Jamaika, Barbados, die Bahamas, Grenada, Papoea-Nieu-Guinee, die Solomoneilande, Tuvalu, St. Lucia, St. Vincent en die Grenadines, Antigua en Barbuda, Belize en St. Kitts en Nevis. Hy sal egter nie noodwendig die titel Hoof van die Statebond hê nie. Verder oorweeg die Britse kroonprins om na sy troonbestyging te regeer as George VII en nie Charles III nie. Hy kan dit moontlik doen uit eerbetoon aan sy grootvader George VI en omdat daar te veel negatiewe konnotasies aan die naam Charles kleef. Hy is in 1981 met lady Diana Spencer getroud en in 1996 van haar geskei. Twee seuns, prins William en prins Harry, is uit die huwelik gebore.


George Carlin was 'n Amerikaanse komediant, akteur, vervaardiger, en skrywer.


Pan (Grieks: Πάν) was in die Griekse mitologie die metgesel van die nimfe en die god van die herders, kuddes en volksmusiek – en hy is daarom ook verbind met vrugbaarheid en die lente. Hy het die agterlyf, bene en horings van ’n bok gehad en sy tuisland was die landelike Arkadië. Sy eweknie in die Romeinse mitologie was Faunus, ’n natuurgees. Dis nie duidelik wie Pan se ouers was nie; in sommige mites is hy die seun van Zeus, hoewel hy gewoonlik die seun van Hermes of Dionisos is. Sy moeder was ’n nimf, soms Druope of, in Nonnus, Dionysiaca (14.92), ’n sekere Penelope van Arkadië. Die aanbidding van Pan het in Arkadië begin, wat die hoofsetel van sy kultus was. Arkadië se inwoners was ’n bergvolk waarop die res van die Grieke neergesien het. Arkadiese jagters het die standbeeld van die god gegesel as hulle teleurgesteld was met hul jagtogte (Theocritus. vii. 107). Pan het ’n skielike vrees in eensame plekke (paniek; panikon deima) veroorsaak.


Adria Arjona (gebore 25 April 1992) is 'n Amerikaanse aktrise. Sy is bekend vir haar rolle in die rolprente Pacific Rim: Uprising (2018) en Life of the Party (2018), en in die televisiereekse True Detective (2014) en Emerald City (2016). 2015: Wedding in New York 2016: The Belko Experiment 2016: Anomalous 2018: Pacific Rim: Uprising 2018: Life of the Party 2019: 6 Underground 2014: True Detective 2016: Emerald City 2017: Untitled Miami Project Adria Arjona in die Internet-rolprentdatabasis Adria Arjona op Twitter Adria Arjona op Instagram


Laurence Harvey (1 Oktober 1928 – 25 November 1973) was 'n Britse akteur, regisseur, vervaardiger en draaiboekskrywer. Hy was bekend vir sy rolle in die rolprente The Alamo (1960), The Wonderful World of the Brothers Grimm (1962), The Manchurian Candidate (1962), en Darling (1965). 1948: House of Darkness 1949: Man on the Run 1950: Cairo Road 1951: Scarlet Thread 1951: Wall of Death 1952: A Killer Walks 1952: Twilight Women 1954: Romeo and Juliet 1954: The Good Die Young 1954: King Richard and the Crusaders 1955: I Am a Camera 1955: Storm Over the Nile 1956: Three Men in a Boat 1957: After the Ball 1957: The Truth About Women 1958: The Silent Enemy 1959: Room at the Top 1959: Expresso Bongo 1959: Power Among Men 1960: The Alamo 1960: BUtterfield 8 1961: Summer and Smoke 1961: Two Loves 1962: The Wonderful World of the Brothers Grimm 1962: The Manchurian Candidate 1962: A Girl Named Tamiko 1962: Walk on the Wild Side 1963: The Ceremony 1963: The Running Man 1964: Of Human Bondage 1964: The Outrage 1965: Darling 1965: Life at the Top 1965: The Doctor and the Devil 1966: The Spy with a Cold Nose 1967: The Winter's Tale 1968: A Dandy in Aspic 1968: The Last Roman 1968: Wedding of the Doll 1969: Rebus 1969: He and She 1969: Kampf um Rom II - Der Verrat 1970: WUSA 1970: The Deep 1972: Escape to the Sun 1973: Night Watch 1974: Welcome to Arrow Beach 1974: Yellow-Headed Summer 1970: Can You Top This 1962: The Flood 1962: The Milton Berle Spectacular 1967: Dial M for Murder 1969: Marvelous Party!


Die vlag van Tibet, ook bekend as die "sneeuleeu-vlag" (Tibettaans: gangs seng dar cha), is die nasionale vlag van Tibet, goedgekeur deur die 13de Dalai Lama in 1916. Dit is sedert 1959 deur die Chinese regering verban en word deur die hedendaagse Tibettaanse regering in ballingskap, gesetel Dharamshala, Indië, gebruik. Soos die vlag van Oos-Turkestan is die vlag van Tibet weens die Tibettane se strewe na onafhanklikheid in die Volksrepubliek China verbied en die besit of vertoning daarvan sal erg bestraf kan word. In teenstelling daarmee word die Tibettaanse vlag by pro-Tibettaanse optogte in die Republiek China op Taiwan gebruik. In Februarie 1913, net na die ineenstorting van die Qing-dinastie, het die 13de Dalai Lama, Tibet se politieke en geestelike leier, Tibet se onafhanklikheid van China verklaar en begin om die Tibettaanse weermag te moderniseer. In 1916 is die nuwe nasionale vlag deur die Dalai Lama goedgekeur en alle weermagregimente is aangewys om die vlag in sy nuwe vorm te gebruik. Bykomend tot die gebruik deur die Tibettaanse weermag is die vlag by openbare geboue van die Ganden Phodrang-regering vertoon.


12 September is die 255ste dag van die jaar in die Gregoriaanse kalender (256ste in skrikkeljare).


'n IP-adres is 'n unieke nommer, soortgelyk aan 'n telefoonnommer, wat deur masjiene (gewoonlik rekenaars) gebruik word om na ander masjiene te verwys wanneer inligting oor die Internet versend moet word; die Internet Protokol bestuur hierdie kommunikasie. 'n Voorbeeld van 'n IP-adres is 207.142.131.236. Omdat mense moeilik sulke nommers onthou, is 'n gepaardgaande stelsel ontwerp om name (soos www.wikipedia.org) na hierdie nommers om te skakel, bekend as die DNS (Domain Name System). Daar is twee weergawes van die Internet Protokol wat hoofsaaklik in gebruik is, elk met sy eie definisie en voorstelling van 'n IP-adres. IPv4 (Internet Protokol weergawe 4) gebruik 32 bisse (4 grepe) om die adres te stoor, wat 'n totaal van 4 294 967 296 (232) verskillende adresse gee. 'n Aantal van hierdie adresse word egter gereserveer vir ander doeleindes, soos by voorbeeld, vir gebruik in privaat netwerke. Voorbeeld: 207.142.131.236 IPv6 (Internet Protokol weergawe 6) gebruik 128 bisse (16 grepe) om die adres te stoor, wat, teoreties, 'n totaal van 2128 unieke adresse kan voorsien.


Soechoemi (Abchasies: Аҟəа / Aqwais, Georgies: სოხუმი / Sochoemi, Russies: Сухум / Soechoem) is die hoofstad van Abchasië, 'n omstrede gebied in Georgië. Die stad het in 2009 sowat 40 000 inwoners gehad. Tiraspol ( Transnistrië/ Moldowa) Zchinwali ( Suid-Ossetië/ Georgië) Hierdie artikel is ’n saadjie. Voel vry om Wikipedia te help deur dit uit te brei.


Üsküdar is ’n groot en digbevolkte munisipaliteit in Istanboel, Turkye, aan die Asiatiese kant van die Bosporus. Üsküdar is ook die naam van die historiese sentrum van die munisipaliteit. Dit is een van Istanboel se oudste en rustigste dele. Tog lê dit oorkant die besige Eminönü-buurt. Vervoer oor die Bosporus is maklik per boot of brug. Hierdie artikel is ’n saadjie. Voel vry om Wikipedia te help deur dit uit te brei.


Johann Strauss II (gebore Johann Baptist Strauss; 25 Oktober 1825 – 3 Junie 1899), ook bekend as Johann Strauss jr., die Jonger, die Seun (Duits: Sohn), was 'n Oostenrykse komponis van ligte musiek, vernaam dansmusiek en operette. Hy het meer as 500 walse, polkas, kwadrilles, en ander soorte dansmusiek sowel as verskeie operettes en 'n ballet geskryf. Gedurende sy leeftyd het hy bekendgestaan as "Die Walskoning". Hy was grootliks verantwoordelik vir die popularisasie van die wals in Wene in die 19de eeu. Van Johann Strauss se bekendste werke is die "Blou Donau", die "Keiser Wals", "Verhale uit die Weense Woude" en die "Tritsch-Tratsch-Polka". Van sy operettes is Die Fledermaus en Der Zigeunerbaron veral bekend. Strauss was die seun van Johann Strauss sr. en sy eerste vrou Maria Anna Streim. Sy twee jonger broers, Josef en Eduard Strauss, was ook komponiste van ligte musiek, alhoewel hulle nie so bekend soos hulle broer geword het nie.


Strausberg is 'n stad oos van Berlyn in die distrik Märkisch-Oderland van die deelstaat Brandenburg.


Zchinwali (Georgies: ცხინვალი / Zchinwali, Osseties en Russies: Цхинвал / Zchinwal) is die hoofstad van Suid-Ossetië, 'n omstrede gebiede in Georgië. Die stad het 17 000 inwoners in 2010 gehad en 'n oppervlakte van 7,4 km². Die gebied rondom die huidige Zchinwali is eers in die Bronstydperk bevolk. Die ontdekte nedersettings en argeologiese artefakte uit daardie tyd is uniek omdat dit invloede weerspieël van beide Iberiese (oos-Georgië) en Colchian (weste van Georgië) kulture met moontlike Sarmatiese elemente. Zchinwali is die eerste keer in 1398 deur Georgiese bronne as 'n dorpie in Kartli (sentraal Georgië) gekroniseer, hoewel 'n latere weergawe die 3de eeu n.C. Georgiese koning Aspacures II van Iberië met sy stigting as 'n vesting aangedui het. Teen die vroeë 18de eeu was Zchinwali 'n klein 'koninklike stad' wat hoofsaaklik deur kloosterwerkers bevolk is. Zchinwali is in 1801 saam met die res van Oos-Georgië deur die Russiese Ryk geannekseer. Geleë op 'n handelsroete wat die Noord-Kaukasus met Tbilisi en Gori verbind het, het Zchinwali geleidelik ontwikkel tot 'n kommersiële stad met 'n gemengde Joodse, Georgiese, Armeense en Ossetiese bevolking.


Johannes V Palaiologos of Paleologus (Grieks: Ίωάννης Ε' Παλαιολόγος; 18 Junie 1332 - 16 Februarie 1391) was keiser van die Bisantynse Ryk nadat hy sy pa, Andronikos III, in 1341 op agtjarige ouderdom opgevolg het. Sy lang bewind word gekenmerk deur die geleidelike verval van keiserlike mag te midde van verskeie burgeroorloë en voortdurende verowerings deur die Ottomaanse Turke. Sy bewind het begin met ’n burgeroorlog tussen sy aangewese regent, sy pa se vriend Johannes Kantakouzenos, en ’n selfaangestelde regentraad wat bestaan het uit sy ma, Anna van Savoje, patriarg Johannes XIV Kalekas en die bevelvoerder van die vloot, Alexios Apokaukos. In 1347 het Johannes Kantakouzenos die stryd gewen en as Johannes VI as medekeiser regeer totdat Johannes V sy seun Matthew in 1352 aangeval het. Dit het tot nog ’n burgeroorlog gelei. Johannes V het die heerser van Serwië se hulp gevra, en dié het 4 000 Serwiese ruiters gestuur. Matthew Kantakouzenos het sy pa om hulp gevra, en 10 000 Turke het in Oktober 1352 opgedaag en met die magte van Johannes V se Serwiese bondgenote slaags geraak.


Johannes VI Kantakouzenos (Grieks: Ἰωάννης Ϛʹ Καντακουζηνός, Iōannēs VI′ Kantakouzēnos; Latyn: Johannes Cantacuzenus; omstreeks 1292 - 15 Junie 1383) was ’n Griekse edelman, staatsman en generaal. Hy het onder Andronikos III Palaiologos gedien en was die regent van Johannes V Palaiologos voordat hy van 1347 tot 1354 uit eie reg as keiser van die Bisantynse Ryk regeer het. Hy is deur Johannes V van die troon gesit en het in ’n klooster afgetree onder die naam Joasaph Christodoulos. Hy het die res van sy lewe as ’n monnik en historikus deurgebring. Met sy dood op 90 of 91 was hy die langs lewende Romeinse keiser. Johannes Kantakouzenos is in Konstantinopel gebore as die seun van Michael Kantakouzenos, goewerneur van die Morea; volgens Donald Nicol kon hy ná sy pa se dood gebore en as ’n enigste kind grootgemaak gewees het. Hy was deur sy ma, Theodora Palaiologina Angelina, verwant aan die destyds regerende keisershuis, Palaiologos. Sy vrou, Eirene Asanina, was ook ’n kleinniggie van keiser Andronikos III Palaiologos.


Thomas Stearns Eliot, OM (26 September 1888 – 4 Januarie 1965), was 'n digter, dramaturg en literêre kritikus. Hy het die Nobelprys vir Letterkunde in 1948 gewen. Hy het die gedigte The Love Song of J. Alfred Prufrock, The Waste Land, The Hollow Men, Ash Wednesday, en Four Quartets; die gedigte toneelstukke Murder in the Cathedral en The Cocktail Party; en die essay Tradition and the Individual Talent geskryf. Eliot is as 'n Amerikaner gebore, maar het in 1914 op 25-jarige ouderdom na die Verenigde Koninkryk getrek en in 1927 op die ouderdom van 39 'n Britse onderdaan geword. T.S. Eliot is op 26 Desember 1888 in Saint Louis, Missouri gebore. Hy het groot geword in 'n atmosfeer waar plig en verantwoordelikheid geheers het. Sy vader, Henry Ware Eliot was die president van Hydraulic-Press Brick Company. Sy moeder, Charlotte (Stearns) Eliot was 'n onderwyseres wat gedigte geskryf het. Na voltooiing van sy studie aan die Smith Academy en Milton Academy, is Eliot in 1906 na Harvard.


Lewis Hamilton (gebore in Stevenage, Hertfordshire, Engeland op 7 Januarie 1985) is 'n Britse Formule Een-renjaer. Hy is die wêreldbestuurderskampioen in 2008, 2014, 2015, 2017, 2018, 2019 en 2020 en is sedert 2013 deel van die Mercedes AMG Petronas F1-span, tans saam met sy spanmaat George Russell. Hamilton het sy debuut as Formule 1-jaer in 2007 gemaak, die jaar waarin hy by die McLarenspan aangesluit het as die span se tweede jaer langs Fernando Alonso. Hy word beskou as een van die beste jaers wat Formule 1 ooit opgelewer het. Hy hou die rekord vir die meeste aantal voorwegspringplekke van alle tye en ewenaar die meeste wedrenne gewen op dieselfde baan (sedert 19 Julie 2020) met agt oorwinnings op die Hungaroring. Op Sondag 11 Oktober 2020 het Lewis Hamilton Schumacher se aantal oorwinnings geëwenaar. Met 95 oorwinnings het hy die meeste keer 'n Grand Prix gewen nadat hy die Grand Prix van Emilia-Romagna op 1 November 2020 gewen het. Nadat hy verskeie kart-kampioenskappe gewen het, is Hamilton deur die McLaren-span in Woking onderteken.


André Gide (1869-1951) was 'n Franse prosaskrywer wie se werk getuig van 'n groot openhartigheid ten opsigte van sy eie gevoels- en gedagtelewe en van 'n groot ontvanklikheid vir nuwe ontwikkelings. Die sentrale tema van sy werk is die problematiek van die keuse tussen konformisme en individualiteit. Gide was 'n voorstander van laasgenoemde. Gide is ook van belang vir die geskiedenis van die roman omdat hy die eerste Franse skrywer was wat die tegniek van '''n roman binne 'n roman" toegepas het. In 1947 het hy die Nobelprys vir letterkunde ontvang. André Paul Guillaume Gide is op 22 November 1869 in Parys gebore. Sy ouers was welgestelde Protestante. Toe hy elf jaar oud was, is sy vader oorlede, en hy is verder deur sy moeder en tante grootgemaak. Hy het vroeg reeds 'n belangstelling in die letterkunde getoon en in aanraking gekom met simbolistiese skrywerskringe, waar hy kennis gemaak het met Stéphane Mallarmé, Paul Valéry en Pierre Louys. Weens sy swak gesondheid het hy in 1893 saam met sy vriend P.A. Lambert 'n reis na Tunisië onderneem, en eers twee jaar later teruggekeer.


Knut Hamsun Skrywer, digter en dramatikus Literêre stroming Nuwe Romantiek, Nuwe Realisme Toekennings Nobelprys vir Letterkunde in 1920 Knut Hamsun (* 4 Augustus 1859 op die Garmostredet-landgoed in Vågå as Knud Pedersen; † 19 Februarie 1952 op die Nørholm-landgoed in Grimstad) was 'n Noorse skrywer van internasionale statuur. Naas Henrik Ibsen word hy as die beduidendste Noorse skrywer beskou en ook op internasionale vlak onder die invloedrykste outeurs van die 20ste eeu gereken. Daarnaas word hy deur baie as die vader van die moderne roman beskou. Hamsun se literêre werk is in 1920 met die Nobelprys vir Letterkunde bekroon. Hamsun se literêre loopbaan strek oor meer as sewe dekades, met variasies in sy onderwerpe, standpunte en agtergrond. Sy werk sluit meer as twintig romans, die digbundel Det vilde Kor, novellas, enkele weinig opgevoerde toneelspele, 'n reisverhaal en 'n aantal essays en opinie-artikels in dagblaaie in. Hamsun se literêre deurbraak het met die roman Sult in 1890 gekom – 'n werk waarmee hy volgens letterkundiges die 20ste eeuse literatuur ingelui het. Die roman Markens Grøde (1917) is met die Nobelprys vir Letterkunde bekroon.


Henri-Louis Bergson (Parys, 18 Oktober 1859 – Parys, 4 Januarie 1941) was 'n invloedryke Franse filosoof, veral gedurende die eerste helfte van die 20ste eeu. Bergson oortuig baie denkers dat die prosesse van onmiddelike ervaring en intuïsie belangriker is as die abstrakte rasionaliteit en wetenskap om realiteit te verstaan. Bergson was ook die wenner van die Nobelprys vir Letterkunde in 1927. Henri Bergson word in Parys, Frankryk gebore in 1859, dieselfde jaar wat Charles Darwin sy The Origin of Species publiseer. Die evolusieteorie sou later belangrik word vir die filosofie van Bergson. Op die École normale supérieure is Bergson en Émile Durkheim in dieselfde klas. Bergson se werk was in die begin van die 20ste eeu baie populêr en sy filosofie invloedryk. In 1914 word hy dan ook verkies as lid van die Académie française. Sy debat met Albert Einstein oor die interpretasie van die relatiwiteitsteorie in 1922 merk die val van Bergson en die opkoms van Einstein se roem. Bergson kry vir sy werk in 1927 die Nobelprys vir Letterkunde. Hy sterf op 81-jarige leeftyd in 1941.


Sir Winston Leonard Spencer Churchill (Woodstock, Oxfordshire, 30 November 1874 – Londen, 24 Januarie 1965) was 'n Britse politikus, veral bekend as Eerste Minister van die Verenigde Koninkryk gedurende die Tweede Wêreldoorlog. Gedurende sy lewe het hy verskillende beroepe beoefen waaronder soldaat, joernalis, skrywer en politikus. Churchill word allerweë as een van Brittanje en die wêreld se belangrike leiers erken. Die meeste Britte onthou en bewonder hom as ’n goeie leier wat Brittanje se oorwinning in die oorlog verseker het. Hy is beroemd vir die toesprake wat hy tydens die oorlog gemaak het, veral oor radio, waarin hy die Britse volk aangemoedig het om te glo dat hulle sal seëvier. Churchill is dikwels met ’n hoed en ’n dik sigaar afgeneem. Hy is ook bekend as die een wat die V-teken gemaak het om sy geloof in ’n Britse oorwinning te wys. Churchill se volle van was Spencer-Churchill, maar sy vader, Heer Randolph Churchill, het weggedoen met die voorvoegsel en het altyd net die van Churchill gebruik in sy politieke loopbaan.


Jean-Paul Sartre (21 Junie 1905 – 15 April 1980) was een van die belangrikste Franse filosowe en saam met Simone de Beauvoir een van die hooffigure van die Franse eksistensialisme. As 'n linkse intellektuele skryf hy 'n reeks dramas, essays en romans. L'être et le néant is sy vernaamste filosofiese werk. Sy belangrikste dramas is Les Mouches, Huis Clos, Crime passionel, La Putain respectueuse en Les Séquestrés d'Altona. In 1964 word die Nobelprys vir Letterkunde aan hom toegeken, alhoewel Sartre weier om dit in ontvangs te neem. Sy eerste roman La nausée (Die mislikheid, 1938), wat talle outobiografiese elemente bevat, en die verhaalbundel Le mur (Die muur, 1939) verseker dat Sartre 'n belangrike plek in die literatuurgeskiedenis inneem. Met die Amerikaanse literêre styl van die montage, waarvan John dos Passos se Manhattan Transfer een van die bekendste voorbeelde is, as sy voorbeeld lei Sartre saam met Albert Camus, André Malraux, Antoine de Saint-Exupéry en Blaise Cendrars 'n nuwe fase van die Franse letterkunde in, wat onder die invloed van die Amerikaanse realisme staan.


Nota: Hierdie artikel handel slegs oor Mercedes-Benz se geskiedenis as Formule Een-renspan. Vir die verskaffer van Mercedes renmotorenjins, sien Mercedes AMG High Performance Powertrains op die Engelse wikipedia. Die Mercedes AMG Petronas Formule Een-span (voorheen Mercedes Grand Prix) is 'n Duits-Britse Formule Een-motorrenspan wat by Brackley, Northamptonshire, in Engeland gebaseer is. Hulle neem aan die Formule Een wêreldkampioenskap deel en maak ook gebruik van Mercedes F1-enjins in hulle renmotors. Die span se renjaers vir die 2014 tot 2016 Formule Een-seisoene was die Brit Lewis Hamilton en die Duitser Nico Rosberg. Die Finse renjaer Valtteri Bottas het die 2016-wêreldkampioen Rosberg, wie uitgetree het, in die span vervang sedert 2017. ** Hamilton reeds as 2019-kampioen gekroon § George Russell vervang Hamilton wat voor die ren Covid-19-positief getoets het. * seisoen nog aan die gang † Die renjaer het nie die wedren voltooi nie, maar is nogtans geklassifiseer omdat hy meer as 90% van die ren voltooi het. ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.


Ludwig Andreas Feuerbach (Landshut, 28 Julie 1804 – Rechenberg-Neurenberg, 13 September 1872) was 'n Duitse filosoof. Ludwig Feuerbach was 'n filosoof wat homself ten doel gestel het om die mens weer in materiële denke te vestig. Hy is ook die grondlegger van die moderne sekulêre denke. Op die gebied van godsdiensfilosofie kom hy met twee opvattings voorendag: God is 'n projeksie van die mens. Daar is 'n alomvattend beginsel. Hier stel hy die strewe na geluk sentraal. Feuerbach sien religie as slegs 'n bevrediging van 'n verlange van die mens. Hy beskou religie as 'n kompensasie vir beperktheid en eindigheid. Godsdiens is volgens Feuerbach niks meer as 'n illusie nie. Hy pleit vir 'n beskawing wat nié gebaseer is op religie nie maar op die natuurwetenskap. 'n Belangrike werk van Feuerbach is Gedanken über Tod und Unsterblichkeit. Hierin stel hy dat die geloof in onsterflikheid – soos dit in die westerse godsgeloof voorkom – slegs 'n gedagte is van die mens waaruit dit blyk dat dié sy subjektiewe vermoëns oorskat. Hiermee vestig Feuerbach 'n basis vir 'n gedagte binne die eksistensialisme dat die mens van homself/haarself afhanklik is.


Cher Lloyd is 'n Britse sanger. Sy verwerf bekendheid in 2010 toe sy vierde in die sewende reeks van die TV-program The X Factor eindig. Kort daarna het Syco Music haar 'n kontrak aangebied. Haar debuutalbum was 'n reuse sukses in die Verenigde Koninkryk. Haar enkelspeler Swagger Jagger het die nommer een-posisie op die treffersparade behaal. 2011 – Sticks & Stones 2014 – Sorry I'm Late Cher Lloyd op Twitter Cher Lloyd op Facebook


Joey Diaz (gebore 19 Februarie 1963) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Longest Yard (2005) en Grudge Match (2013), en in die televisiereeks This Is Not Happening (2015). 2002: You Got Nothin' 2005: The Longest Yard 2012: Where I Got My Balls From 2013: Grudge Match 1973: El chupete 2009: The Joe Rogan Experience 2012: The Church of What's Happening Now 2013: This Is Not Happening 2013: Dom Irrera Live 2015: This Is Not Happening 2017: The High Court 2004: National Lampoon Live: New Faces - Down and Dirty 2008: My Life at 26 2008: One Hogan Place 2004: The Mafia Type 2005: Endings 2006: Joe Rogan: Live 2007: A 'My Life at 26' Shortoon 2012: Joe Rogan Live from the Tabernacle Joey Diaz in die Internet-rolprentdatabasis Joey Diaz op Twitter


Kain (Hebreeus: קַיִן, Qayin) en Abel (Hebreeus: הֶבֶל, Hevel) is twee figure wat in die Tanakh, die Bybel en in die Koran beskryf word. Hulle was die twee oudste seuns van Adam en Eva. Die verhaal is in die Ou Testament in die boek van Genesis opgeteken. Kain was 'n saaiboer en sy jonger broer, Abel, 'n veeboer. Kain was die eerste mens wat gebore is en Abel was die eerste mens wat gesterf het. Kain het die eerste moord gepleeg deur Abel dood te slaan. Daar word algemeen aanvaar dat die motiewe hiervoor jaloesie en woede was. Die storie van Kain se moord op Abel en die gevolge daarvan word in Genesis 4:1-17 vertel: 1Die mens het met sy vrou Eva gemeenskap gehad, en sy het swanger geword. Sy het vir Kain in die wêreld gebring en uitgeroep: “Ek het 'n man in die wêreld gebring met die hulp van die Here!” 2Sy het weer 'n kind gekry, Abel, 'n broer vir Kain. Abel was 'n veeboer en Kain 'n saaiboer.


Debian is 'n Linux-verspreiding wat sedert die eerste weergawe in 1993 streng by die ideale van die Vrye Sagteware-beweging gehou het. Debian is ook veral bekend vir sy APT (Advanced Packaging Tool) pakketbestuurstelsel, wat hoog aangeskrewe is as 'n manier om sagteware moeiteloos te installeer, op te dateer of te verwyder. Debian is ook bekend vir die groot hoeveelheid sagteware wat in sy pakketstoor en distrubusiemedia beskikbaar is. Die Debian stabiele stelsel is die gewildste uitgawe vir persoonlike rekenaars en netwerke, en word as basis gebruik vir baie ander verspreidings. Die Debian projek is deur Ian Murdock begin op 16 Augustus 1993. Debian 0.01 is op 15 September 1993 vrygestel en die eerste stabiele weergawe, 1.1, op 17 Junie 1996. Heelwat ander Linux-verspreidings, soos Ubuntu Linux, is op Debian gebaseer en maak gebruik van Debian-pakkette. Stabiele weergawes van Debian word ongeveer elke 2 jaar vrygestel. Dit ontvang amptelike ondersteuning vir ongeveer 3 jaar, met opdaterings. Debian het ook sy langtermynondersteuningprojek sedert Debian 6 (Debian Squeeze) begin. Vir elke Debian-uitgawe ontvang dit twee jaar se ekstra sekuriteitsopdaterings.


Michael Landon (31 Oktober 1936 – 1 Julie 1991) was 'n Amerikaanse akteur, vervaardiger, en skrywer. Hy was bekend vir sy rolle in die televisiereekse Bonanza (1959), Little House on the Prairie (1974), en Highway to Heaven (1984). 1957: I Was a Teenage Werewolf 1959: The Legend of Tom Dooley 1984: Sam's Son 1987: Desperate Passage 1955: Luke and the Tenderfoot 1959: Bonanza 1965: P.D.Q. 1965: I'll Bet 1973: NBC Follies 1974: Little House on the Prairie 1981: Father Murphy 1984: Highway to Heaven 1966: Crossword 1971: Amateur's Guide to Love 1974: It's Good to Be Alive 1974: The Jackie Robinson Story 1976: The Loneliest Runner 1977: 88th Annual Tournament of Roses Parade 1978: Killing Stone 1978: The Stars Salute Israel at 30 1978: TV: The Fabulous Fifties 1979: Little House Years 1980: Stars en Campagne 1981: 92nd Tournament of Roses Parade 1983: Love Is Forever 1983: The Chemical People 1983: Here's Television Entertainment 1984: Little House: The Last Farewell 1984: 95th Tournament of Roses Parade 1990: Where Pigeons Go to Die 1991: Us 1993: Back to Bonanza 1997: Michael Landon 1988: Monsters & Maniacs 1995: Larry King Live: 10th Anniversary Volume One 2006: A Little House Conversation Michael Landon in die Internet-rolprentdatabasis


Selfmoord is die handeling of daad om jouself om die lewe te bring, dus om jou eie lewe te neem. Die term selfdood word deesdae al hoe meer verkies weens die stigma wat aan die woord "moord" kleef. Selfmoord kom in amper alle samelewings voor, maar in sommige veel meer as in andere en in sommige gebiede meer as in ander. Daar is twee faktore wat die verskil verklaar. Die een is welvaart. Selfmoord is 'n verskynsel in welvarende lande, streke en selfs in stede met welvarende buurte. Aan die ander kant, is selfmoord in baie arm lande so 'n seldsame verskynsel dat die begrip skaars begryp word en die woord amper onbekend is. Selfmoord kom dus nie voor wanneer die buitewêreld dit vir die mens onmoontlik maak om te oorleef nie, maar eerder wanneer die wêreld die individu alleen laat met sy eie gewete. Die ander bepalende faktor is die samelewing se houding jeens selfmoord, waarby die uitwerking van godsdienstige en morele opvattinge ingesluit is. Die afname in 'n godsdienstige vrees vir selfmoord, gaan hand aan hand met die uitwerking van toenemende welvaart.


Estádio Nacional, amptelik Estádio Nacional Mané Garrincha, ook bekend as Estádio Nacional Mané Garrincha, Estádio Nacional de Brasília, Arena Mané Garrincha of kort Mané Garrincha, is 'n sokkerstadion in Brasília, die hoofstad van Brasilië. Dit was een van die gasheerstadions vir die FIFA Sokker-Konfederasiebeker in 2013, FIFA Sokker-Wêreldbekertoernooi in 2014 en Olimpiese Somerspele 2016. Die stadion het 'n kapasiteit van 72 788. Die Estádio Nacional in Junie 2013 Binneruimte van die Estádio Nacional Hoofartikel: FIFA Sokker-Konfederasiebeker in 2013. Hoofartikel: FIFA Sokker-Wêreldbekertoernooi in 2014. Hoofartikel: Olimpiese Somerspele 2016. "Copa do Mundo da FIFA 2014" (in Portugees). Geargiveer vanaf die oorspronklike op 30 Oktober 2014. Besoek op 16 April 2014. (en) http://www.worldofstadiums.com/south-america/brazil/estadio-nacional-de-brasilia-mane-garrincha/ Geargiveer 30 September 2020 op Wayback Machine (en) "High cost, corruption claims mar Brazil World Cup". The Washington Post. 12 Mei 2014. Geargiveer vanaf die oorspronklike op 22 Mei 2014. Besoek op 12 Mei 2014. Wikimedia Commons het meer media in die kategorie Estádio Nacional Mané Garrincha.


Rudolph William Louis (Rudy) Giuliani (New York Stad) (28 Mei 1944) is 'n Amerikaanse politikus van die Republikeinse Party. Giuliani, 'n prokureur van beroep, het van 1970 tot 1977 as 'n amptenaar in die Suidelike distrikshof in New York en die departement van justisie gewerk. Van 1977 tot 1981 werk hy as prokureur en aanklaer by die Patterson Belknap Webb & Tyler prokureursfirma. Van 1981 tot 1983 werk hy as 'n senior amptenaar by die Ministerie van Justisie. Van 1983 tot 1989 dien hy as distriksprokureur vir die Suidelike distrik New York. Giuliani was van 1994 tot 2002 die burgemeester van New York. Hy maak 'n diep indruk oor sy vasberade optrede tydens en na die terreuraanvalle op 11 September 2001. Hy het die werk van die munisipale dienste persoonlik gekoördineer en die herstelwerk gelei. In November 1986 het hy as die openbare aanklaer lede van die Nasionale Raad van Mafia skuldig bevind ná 'n lang verhoor (25 Februarie tot 19 November). Die leiers van die families Colombo, Genovese, Luchese en Bananno is tot 40 tot 100 jaar gevangenisstraf gevonnis.


Samuel Page (gebore 5 November 1976) is 'n Amerikaanse akteur. Hy is bekend vir sy rolle in die rolprente Wish You Were Here (2005), Self/less (2015), en Caught (2015), en in die televisiereeks Shark (2006). 2005: Wish You Were Here 2009: Slave 2014: Serial Daters Anonymous 2015: Self/less 2015: Caught 2015: 1915 2005: Point Pleasant 2006: Shark 2017: The Bold Type 2008: Finish Line 2010: 15 Minutes 2011: Annie Claus Is Coming to Town 2013: In the Dark 2015: Mix 2016: All Things Valentine 2017: The Perfect Christmas Present 2017: Walking the Dog 2017: Royal New Year's Eve 2000: Prison of the Dead 2001: The Brotherhood Samuel Page in die Internet-rolprentdatabasis


Gelsenkirchen is 'n selfregerende stad en historiese sentrum van steenkoolmynbou en swaar nywerhede in die Ruhrgebied, 'n digbevolkte nywerheidsgebied in die Duitse deelstaat Noordryn-Wesfale. Die stad het in Duitsland veral vanweë die plaaslike sokkerklub FC Schalke 04 bekendheid verwerf. Die huidige stadsgebied het as gevolg van 'n aantal inlywings van aangrensende stede soos Buer ontstaan. In 1903 het die bevolking vir die eerste keer die 100 000-kerf verbygesteek en in 1959 tot meer as 390 000 gestyg. Vandag is Gelsenkirchen met ruim 256 000 inwoners die elfde grootste stedelike nedersetting in Noordryn-Wesfale. Dekades lank is die lewe in Gelsenkirchen deur steenkoolnywerhede oorheers. Vanweë die oortollige gas wat in brandstoffabrieke verbrand is, is na Gelsenkirchen dikwels as die Stadt der 1 000 Feuer ("Stad van 1 000 vure") verwys. Die nywerheidsomwenteling en vinnige groei van swaar nywerhede sedert die middel van die 19de eeu het gepaard gegaan met 'n ongekende bevolkingsgroei. Voor die Tweede Wêreldoorlog het baie van die werkers uit Pole gekom, later het immigrante uit Suid-Europa en Turkye hulle hier gevestig.


Die Nissan Cube is 'n mini MPV wat sedert 1998 deur die Japannese motorvervaardiger Nissan vervaardig word. Aanvanklik is die Cube slegs in Japan verkoop, maar sedert 2009 was dit ook in die Noord-Amerikaanse en Europese markte beskikbaar. In Japan word dit eksklusief deur Japannese Nissan-handelaars, genoem Nissan Red Stage, bemark. Dit is in wese 'n effens groter vragalternatief vir die Nissan March-luikrug. Teen 2014 is die Cube weer slegs in Japan te koop.